Đukanović: Realno je da se nužne reforme sprovedu do 2025. - Vijesti.me\nOCJENA IZVRŠNE DIREKTORICE CEMI-JA\nStrategija za Zapadni Balkan Evropske komisije ne predstavlja obećanje državama tog regiona da će 2025. godine sve biti članice Evropske unije (EU), ali je datum realan da zemlje u tom periodu realizuju sve nužne reforme iz domena pregovaračkih poglavlja.\nTo je u saopštenju ocijenila izvršna direktorica Centra za monitoring i istraživanje (CeMI), Nikoleta Đukanović.\nOna smatra da Strategijom za Zapadni Balkan, koja je juče objavljena, Evropska komisija želi da ohrabri šest zemalja - Bosnu i Hercegovinu, Albaniju, Crnu Goru, Kosovo, Makedoniju i Srbiju - da pojačaju napore u reformama kako bi ispunile potrebne kriterijume za članstvo u EU.\n„Visoka predstavnica EU za spoljnu politiku i bezbjednost Federika Mogerini poslala je vrlo jasnu i izuzetno značajnu poruku, da sa Zapadnim Balkanom EU dijeli zajedničku budućnost, pored toga što dijele istoriju. Međutim, Strategija ne predstavlja obećanje državama Zapadnog Balkana da će 2025. godine sve biti članice EU“, kazala je Đukanović u saopštenju.\nPrema njenim riječima, datum je projektovan kao realan i dovoljan da države u tom periodu realizuju sve nužne reforme i procese iz domena pregovaračkih poglavlja, kako bi, kako je navela, zadovoljili kriterijume za članstvo.\n„Mogerinijeva je ocijenila da to nije rok, ali da je to realna perspektiva i za one koje pregovaraju i za one koji će tek pregovarati. Vladavina prava, borba protiv organizovanog kriminala i korupcije ostaju, kao neke od oblasti gdje region mora da napreduje. Takođe, oblast nezavisnosti medija i povjerenja u pravosudni i izborni sistem su oblasti u kojima se moraju uložiti značajni napori“, ukazala je Đukanović.\nOna je kazala da je evropski komesar za proširenje Johanes Han ocijenio da su postavljeni ciljevi veoma ambiciozni, ali izvodljivi, a da je, kako je navela, predsjednik Evropske komisije Žan Klod Junker rekao da nijedna država neće postati članica Unije dok ne ispuni uslove.\n„EU želi da na ovaj način izvrši pozitivan pritisak na one koji donose odluke u regionu, i da ih na neki način ohrabri da što prije realizuju zacrtane ciljeve i dođu do EU. Sama činjenica da je 57 preporuka podijeljeno u nekoliko oblasti među kojima su vladavina prava, bezbjednost, ekonomija, govori da je mnogo posla pred regionom, ali da to nijesu obaveze koje ne mogu biti realizovane“, istakla je Đukanović.\nOna smatra da rečenica komesara za proširenje, da svaka zemlja mora da odradi domaći zadatak, ali i da i EU mora da odradi svoj domaći zadatak, govori o sagledavanju nedostataka sa jednakih nivoa.\n„Han ne stavlja EU u drugačiju ravan u odnosu na Zapadni Balkan, već dijeli odgovornost, što je takođe ohrabrujuća poruka za države kandidate“, zaključila je Đukanović.


Siniša Mihajlović nije izgledao besno tokom televzijskog prenosa, ali je izvesno bio - pogotovo sudeći prema rečima nakon utakmice.\n- Veoma je lako prokomentarisati ovu utakmicu. Kad izgubite 5:1, umuknete, izvinite se navijačima, prihvatite kritike i budete posramljeni. Ako moji igrači iole imaju osećaj dostojanstva, uradiće baš to. Ovo nije bila utakmica nego jednosmerna ulica, pa sad moramo da odlučimo hoćemo li sledeće sezone da idemo na Evropu ili da se zadovoljimo bezbednom zonom sredine tabele. Ako hoćemo da uradimo nešto uzbudljivo, moramo da napravimo promene. To je vrlo jasno posle ovog poraza, kazao je Mihajlović posle meča.\n- Kao i u životu, kad sve ide dobro, onda ne zastajete i razmišljate o tome zašto se stvari događaju. Kada se dešavaju loše situacije, onda stanete i pokušavate da izvučete ono što je pozitivno iz njih.\nU nekoliko navrata je pre i nakon duela Mihajlović ćaskao sa fudbalerom rivalskog tima, Zlatanom Ibrahimovićem, a novinarima je rekao kako su pričali o porodicama, jer o fudbalu su sve teme među njima "utrošene".\n- Kada je reč o sportu, tu se pogledamo i razumeli smo se, zaključio je srpski trener.\n"IMAM KOMPLEKSE JER MI IDE LOŠE U TENISU, RASPADA MI SE ŽIVOT" Nekada je bio drugi igrač planete, a danas je NEPREPOZNATLJIV: Mislim da je Đoković imao ovakvu situaciju!\nFotografiju sa Mihajlovićem je na društvenim mrežama podelio i napadač "rosonera" te ispod napisao "Sva ljubav" i označio srpskog trenera, za kog je više puta rekao da ga i te kako ceni.


Tip dana: Leganes – Rajo Valjekano: Pakleno težak posao za domaćina, Rajo jako blizu plasmanu u finale plej-ofa! – Kladjenje.rs\nHomeTip DanaTip dana: Leganes – Rajo Valjekano: Pakleno težak posao za domaćina, Rajo jako blizu plasmanu u finale plej-ofa!\nTip dana: Leganes – Rajo Valjekano: Pakleno težak posao za domaćina, Rajo jako blizu plasmanu u finale plej-ofa!\n6 Juna, 2021 Vlajko Tip Dana 1\nU nedelju nas očekuje pregršt zanimljivih susreta a za vas smo ovog puta analizirali revanš meč polufinala plej-ofa Segunde, u kom će Leganes na svom terenu dočekati Rajo Valjekano.\nPrvi duel između ove dve ekipe je završen ubedljivom pobedom Raja od 3:0, pa deluje da je ovaj tim pred promocijom u La Ligi, iako ne treba očekivaati da se Leganes, koji je pre početka šampionata važio za glavnog favorita za ulazak u La Ligu tako lako preda.\nRevanš duel između Leganesa i Rajo Valjekana je zakazan za 21 čas.\nLeganes: Šta se desilo u prvom meču polufinala?\nFudbaleri Leganesa su pre početka Segunde sasvim sigurno slovili za jedne od glavnih favorita za plasman u najkvalitetniji rang španskog fudbala, međutim kako sada stvari stoje, vrlo lako se može desiti da od toga ne bude ništa.\nNaime, u prvom meču polufinala plej-ofa, ova simpatična ekipa je na gostovanju kod Rajo Valjekana doživela težak poraz, pošto je taj duel završen rezultatom 3:0, i sada im u revanšu predstoji pakleno težak, možda i nemoguć zadatak, a to je da sustignu tu veliku prednost Raja.\nLeganes je dosta dobro ušao u prvu utakmicu, čak su u uvodnim minutima imali jednu izuzetno dobru priliku, koju su nažalost propustili, i postavlja se veliko pitanje šta bi se desilo da je prošlosezonski prvoligaš došao do ranog vođstva.\nMreže su mirovale u prvom poluvremenu, a onda je Rajo Valjekano odigrao svoje najbolje poluvremene u ovogodišnjem izdanju Segunde i za četrdeset pet minuta postigao čak tri gola, zbog čega u divnom raspoloženju putuju u predgrađe Madrida.\nInače, Leganes je u regularnom toku šampionata odigrao dvadeset jedan meč na svom terenu i ova ekipa važi za najboljeg domaćina u ligi, pošto su u tom periodu, ostvarili čak petnaest trijumfa, tri remija i isto toliko poraza.\nU poslednjem kolu pred plej-of, Leganes je odigrao jedan fantastičan meč na gostovanju kod Saragosa, u kom su slavili sa čak 0:5, i zaista ništa nije naslućivalo da će prošlosezonski prvoligaš svoj najgori meč u sezoni odigrati kada je to bilo najmanje potrebno.\nRajo Valjekano: Niko se ovome nije nadao!\nNije tajna da je uprava Rajo Valjekana pred svoje fudbalere postavila jasan cilj, a to je povratak u najkvalitetniji rang španskog fudbala.\nMeđutim, pre svega, valja istaći da je ova ekipa praktično u poslednjem kolu došla do plasmana u plej-of i to pošto su regularni deo šampionata završili na šestom mestu na tabeli, a poznato je da je to mesto ujedno i poslednje koje na kraju sezone donosi plasman u doigravanje.\nZanimljivo je da je u poslednjem kolu Rajo na svom terenu odigrao jedan dosta loš meč i doživeo poraz od Luga, ali na njihovu veliku radost to nije iskoristio sedmoplasirani Hihon, koji je na svom terenu poražen od Almerije.\nIako je Valjekano na mala vrata došao do plasmana u plej-of, ova ekipa je u prvom polufinalnom meču odigrala jednu fantastičnu partiju i slavila protiv favorizovanog Leganesa, koji važi za možda i najvećeg favorita za ulazak u La Ligu.\nTaj duel je završen rezultatom 3:0, a treba pohvaliti napadače ovog tima, koji su od četiri udarca ka golu tima iz predgrađa Madrida, čak tri pretvorili u golove.\nInače, kada su u pitanju gostovanja, do sada je Rajo Valjekano odigrao dvadeset jedan meč van svog terena na kojima je ostvario osam trijumfa, šest remija i sedam poraza.\nU poslednjem međusobnom susretu između ovog tima i Leganesa pre pomenutog polufinalnog duela nije bilo pobednika, a u prvom delu sezone je Rajo poražen kod ekipe iz predgrađa Madrida kada je bilo 1:0.\nFudbaleri Leganesa su na papiru daleko kvalitetnija ekipa, a na sve to jure i veliku prednost iz prvog meča, zbog čega vam toplo preporučujemo da odigrate 1 koji kladionica Meridianbet plaća sa kvotom 2.05. Pošto je domaćin pod moranjem, savetujemo vam da probate sa prelazom 1-1 koji kladionica Meridianbet plaća sa fantastičnom kvotom 3.40.\nVrlo verovatno će ovo biti i jedan meč sa dosta golova, zbog čega vam savetujemo da probate sa igrom 3+ koju kladionica Meridianbet plaća sa kvotom 2.46.\nFUDBAL I AUDI A4: Nikad lakši put do moćne mašine, pogledajte ovde KAKO\nTiket dana (nedelja, 06.06.2021)\n6 Juna, 2021 u 23:19\nIma li neki tip da pogodiste, rajo valjekano leganes promasaj, girona almeria promasaj, colon rasing promasaj…


Ubedljiva pobeda SNS-a, slede Đilas, Šapić i SPS, ostali ispod cenzusa\nLider SNS-a i predsednik Srbije, Aleksandar Vučić, glasa na izborima za Skupštinu grada Beograda, 4. marta 2018. Lista SNS-a odnela je ubedljivu pobedu na ovim izborima.\nLista oko vladajuće Srpske napredne stranke osvojila je 45,1 odsto glasova na beogradsim izborima, pokazuju prvi podaci IPSOS-a na osnovu uzroka od 50 odsto. Prema tim podacima, još tri liste su prešle cenzus: lista Dragana Đilasa 18,5 odsto, Aleksandra Šapića 8,9 odsto i lista SPS-JS 6 odsto. Predsednik GIK-a Zoran Lukić pola sata pre kraja glasanja rekao za RTS da nisu zabeležene veće nepravilnosti.\nU 20 sati po lokalnom vremenu, zatvorena su biračka mesta na izborima za Skupštinu grada Beograda. U nedelju se glasalo i za skupštine opština Bora, Aranđelovca i Sevojna.\nPrema podacima Centra za praćenje izbora i izbornih procedura (CPI) objavio do 18 časova na teritoriji glavnog grada pravo glasa iskoristilo je 45,3 odsto upisanih birača.\nIzvršni direktor Cesida Bojan Klačar izjavio je da je izlaznost na izborima za odbornike za Skupštinu grada Beograda do 17 časova bila 41,2 odsto.\nOn očekuje da će ukupna izlaznost biti 53 do 55 odsto, navodi u izjavi za TV Prva. \nNedeljkov: Napadnut posmatrač CRTA-e, nepravilnosti na 8% biračkih mesta\nPosmatračka misija CRTA saopštila je večeras da je povećan broj biračkih mesta na kojima su utvrđene nepravilnosti ozbiljniljeg karaktera. Tri posmatrača izbačena su sa biračkih mesta nakon zatvaranja, zbog čega nisu mogu da prisustvuju brojanju glasova, saopštio je Raša Nedeljkov iz te organizacije.\nNedeljkov je na konferenciji za novinare rekao da je do 19 časova porastao broj biračkih mesta na kojima su utvrdili nepravilnosti sa šest na osam odsto\n"Zabrinjavajuća je okolnost da su naša tri posmatrača izbačena sa biračkog mesta u trenutku zatvaranja i ne mogu da prisustvuju brojanju glasova", rekao je on i dodao da se radi o mestima u Grockoj, Zemunu i Rakovic\n"Mi smo u komunikaciji sa GIK-om i dobili uveravanja da se sa ovom pojavom neće nastaviti. Posmatrači koji su izbačeni su na licu mesta dobili objašnjenje da je to urađeno po instrukcijama GIK-a", rekao je on.\nRaije tokom dana, na vanrednoj konferenciji za novinare, Nedeljkov je bio saopštio da se na biračkom mestu broj 1 na Novom Beogradu dogodio fizički napad na jednog njihovog posmatrača, i da je taj napad prijaviljen policiji.\nPo njegovim rečima, do incidenta je došlo kada je tim CRTA dobio informacije o potencijalnoj kupovini glasova ispred biračkog mesta.\n"Posmatrači na licu mesta dokumentovali šta se događa, pokušali su da priđu, tamo su im prišla dva lica i upozorili ih da ne snimaju telefonom. Nakon drugog upozorenja naš posmatrač je napadnut i udaren u lice", rekao je Nedeljkov i dodao da je zabeležen još jedan incident, kada je posmatraču te organizacije, bila ugrožena bezbednost unutar biračkog mesta na Zvezdari, na kome je otkrio vođenje parelelne evidencije birača.\nNedeljkov je istakao da su ljudi koji su učestvovali u ovim incidentima bili neidentifikovani i nisu imali stranačka obeležja.\nIzbori u Beogradu protiču, po oceni Gradske izborne komisije (GIK), bez većih nepravilnosti, a pojedinači incidenti su već evidentirani, uključujući prijavu SNS o napadu na aktiviste te stranke, te CRTA-e da su dva njihova posmatrača bili meta napada, jedan fizički van biračkog mesta, na Novom Beogradu, a drugi verbalno, na Zvezdari.\nSNS je pre toga saopštila da su njeni aktivisti napadnuti u naselju Braća Jerković, kao i na Zvezdari, a što je u svom saopštenju registrovala i CRTA.\nProgramski direktor CeSID-a Ivo Čolović kaže da u zadnjih pet ili šest izbornih ciklusa ta organizacija registruje skoro iste nepravilnosti, koje su "najviše produkt neprofesionalne izborne administracije".\nIako je direktora GIK-a izjavio da višestruko glasanje nije moguće i da nema naknadanog ubacivanja glasačkih listića, direktor CeSID-a kaže da su na ovim izborima zabeleženi i slučajevi duplih spiskova i fotografisanje biračkih listića.\n"Većina tih nepravilnosti su već evidentirane, tako da to nije nešto što je nepoznato GIK-u," zaključio je on.\nAmerički ambasador Kajl Skat napisao je danas na svom Tviter nalogu da je ponosan što je bio jedan od akreditovanih posmatrača na beogradskim izborima.\n"Ponosan što sam danas bio jedan od mnogobrojnih akreditovanih domaćih i inostranih posmatrača #bgizbori2018," napisao je pošto je obišao biračko mesto 61 u Osnovnoj školi "Sava Šumanović" u Zemunu.\nIzbori za Skupštinu grada Beograda\nIzvršni direktor Cesida Bojan Klačar kaže da nije iznenađen malom izlaznošću u prepodnevnim satima na izborima iz dva razloga.\n"Najpre, predizborna istraživanja su ukazivala da ove godine ne možemo da očekujemo izlaznost na nivou od prošle godine, i drugi razlog su zaista jutros veoma loše vremenske prilike, koje pripadaju grupi razloga zbog kojih oni ljudi koji nisu toliko zainteresovani za politiku, najčešće mogu i da apstiniraju," rekao je Klačar za B92.net.\nOn navodi i da glasači imaju različite razloge zbog kojih neće izaći na birališta, osim vremenskih uslova, a najčešći su nepoverenje u političare, nezainteresovanost za politiku, ali i takozvani prinudni apstinenti, dakle oni ljudi koji iz administrativnih razloga nisu upisani u biracki spisak, koji u tom momentu nisu u Beogradu.\nU medijima su se pojavile neke špekulacije o naknadnom upisivanju birača u birački spisak u Mladenovcu na biračkom mestu broj 16, rekao je ranije danas na konferenciji za novinare predsednik GIK-a Zoran Lukić i dodao da je proverio i da u ovom slučaju postoji rešenje resornog ministarstva o naknadnom upisu birača.\nO manjoj izlaznosti govore i podaci posmatračke misije CRTA, ali iz ove organizacije upozoravaju da su njihovi posmatrači, koji su raspoređeni na 450 biračkih mesta, zabeležili da je do 10 časova na pet odsto biračkih mesta bilo nepravilnosti.\nU saopštenju ove organizacije se ukazuje na vođenje paralelnih evidencija birača van biračkog spiska na samom biračkom mestu, na korišćenje mobilnih telefona i fotografisanje birača, na nepoštovanje procedure ubacivanja kontrolnog listića u biračku kutiju na početku glasanja i glasanje bez ličnih isprava.\nTakođe, na jedan odsto biračkih mesta zabeležena je kampanja u krugu manjem od 50 metara od biračkog mesta, ukazuje CRTA.\nPreko hiljadu biračkih mesta, 24 izborne liste, 1,6 miliona birača...\nNa 1.185 biračkih mesta u Beogradu glasalo se za 24 izborne liste. U birački spisak upisano je oko 1,6 miliona birača.\nPrema odredbama Zakona o lokalnim izborima, od proglašenja konačnih rezultata određen je rok od 15 dana u kome sadašnji predsednik Skupštine grada treba da uputi poziv za održavanje konstitutivne sednice Skupštine grada. Ta sednica mora se održati najkasnije 60 dana od dana proglašenja konačnih rezultata.\nGlasački listić na izborima za Skupštinu grada Beograda\nIzbore za Skupštinu grada Beograda nadgledali su posmatrači iz organizacija Komitet pravnika za ljudska prava – JUKOM, Centar za slobodne izbore i demokratiju – CESID, Centar za istraživanje, transparentnost i odgovornost – CRTA, Građani na straži, Odbrana izborne volje građana i Centar za praćenje izbora i izbornih procedura.\nLokalne izbore u glavnom gradu posmarali i strani posmatrači iz Delegacije EU u Srbiji, kao i iz ambasada Sjedinjenih Država, Velike Britanije, Kanade, Francuske, Australije, Italije, Švedske, Holandije i Nemačke.


Tu najavu, u skladu sa propisima, poslali su i rukovodiocu i vlasniku PIK-a, koji su, prema rečima, Aleksandra Pešića, predsednika Samostalnog sindikata u PIK-u, zatražili od sindikata da ne stupe u štrajk 1. septembra, već da 6. održe zajednički sastanak u cilju postizanja dogovora o dinamici isplata zarada zaposlenima do kraja godine.\nPešić je rekao da će zaposleni u PIK-u „Bečej“ do danas (27. avgusta) odlučiti da li će stupiti u štrajk 1. septembra ili 8, dva dana nakon sastanka predstavnika sindikata sa vlasnikom PIK-a, ukoliko on neće da ispuni sindikalne zahteve.\nNaime, sindikati traže isplatu svih dospelih zaostalih zarada do 31. avgusta, povezivanje radnog staža, odnosno izmirenje svih dospelih, a neizmirenih obaveza koje poslodavac ima prema zaposlenima (PIO), izmene i dopune postojećeg kolektivnog ugovora kod poslodavca, odnosno usklađivanje kolektivnog ugovora sa Opštim kolektivnim ugovorom i Zakonom o radu.\nPromena u Upravnom odboru\nPo nezvaničnim i nepotvrđenim informacijama nedavno je imenovan i novi član Upravnog odbora PIK-a „Bečej“ - nekadašnji generalni direktor ove firme Živan Gavrilović, koji je „nestao“ iz kombinata u vreme petooktobarskih promena 2000. godine.\nViše iz ove kategorije « Još ne znamo cenu Dana grada: Predsednik ćuti\tO cenama mleka razgovaraće se u septembru: Mlekari nisu obustavili isporuke »


eKapija | Pančevo nastavlja rekonstrukciju Tamiškog keja, izgradnju gradskog parka i uređenje industrijske zone - Finansiranje iz kredita vrednog 564 miliona dinara\nIzvor: Pančevo moj kraj | Petak, 26.02.2021.| 10:44\nPančevo nastavlja rekonstrukciju Tamiškog keja, izgradnju gradskog parka i uređenje industrijske zone - Finansiranje iz kredita vrednog 564 miliona dinara\nGrad Pančevo (Foto: YouTube/screenshot)\nNa Skupštini grada Pančeva usvojena je odluka o kreditnom zaduženju Grada u visini od 564 milliona dinara za kapitalne investicije.\n- Prva investicija koja je navedena u odluci i koja je jako bitna je izrada tehničke dokumentacije i izvođenje radova na uređenju Tamiškog keja. To je nešto što je sigurno u interesu svih građana Pančeva i nešto što je želja da uradimo u našem gradu i da to mesto koje koriste svi sugrađani dovedemo u funkcionalnije stanje nego što je to danas. Želimo da od njega napravimo jedno prijatno mesto za provođenje slobodnog vremena. Za tu namenu ovim kreditnim zaduženjem smo opredelili 250 miliona dinara - rekao je Stevanović.\n- Za ovu namenu smo odredili 150 miliona dinara. Mislim da je jako važno da nastavimo ono što smo započeli, jer vidimo da park postaje moderan i postaje mesto gde ćemo moći kvalitetnije da provodimo vreme sa našom decom. Ovim radovima predviđena je izgradnja jednog novog igrališta koje će se nalaziti ispred zgrade u Masarikovoj ulici. Postojeće igralište će biti potpuno rekonstruisano i sprave će biti zamenjene novim, bezbednijim spravama r- ekao je Stevanović.\n- Mi nastavljamo da gradimo ulicu Sedma nova i ovim kreditom je predviđeno da se finansira izgradna četvrte faze te ulice. Za ovu nameni predviđeno je oko 24 miliona dinara. Četvrta stvar koju ćemo finansirati sa iznosom od 85 miliona dinara jeste nadogradnja sistema video nadzora na teritoriji našeg grada. Zahvaljujući kreditnom zaduženju pristupićemo i izradi projektno-tehničke dokumentacije za dogradnju i rekonstrukciju Opšte bolnice Pančevo - zaključio je gradonačelnik Stevanović.\nizrada tehničke dokumentacije za rekonstrukciju Tamiškog keja\nrekonstrukcija Opšte bolnice Pančevo\nnadogradnja sistema video nadzora


Bez koalicije velikih: DSK, Samoopredeljenje i DPK idu sami | Radio Kosovska Mitrovica\nBez koalicije velikih: DSK, Samoopredeljenje i DPK idu sami\n31. August, 2019 08:18 |\nRok za prijavu koalicija za izbore 6. oktobra istekao je sinoć u ponoć, a prištinski mediji ukazuju da veće političke stranke nisu uspele da se dogovore o zajedničkom nastupu.\nKako navodi portal Koha.net, Demokratski savez Kosova (DSK) i Samoopredeljenje nisu uspeli da se dogovore o predizbornoj koaliciji, uprkos višednevnim naporima i diskusijama. U početku se činilo da kandidat za premijera predstavlja prepreku za sklapanje koalicionog sporazuma, ali Demokratski savez Kosova (DSK) je odbacio ideju Samoopredeljenja o zajedničkoj listi i takmičenju za mesto ppremijera između Vjose Osmani i kandidata Samoopredeljenja, na osnovu broja osvojenih glasova na izborima.\nDemokratska partija Kosova (DPK) je u više navrata govorila da će na izbore izaći samostalno, bez koalicije s bilo kojom parlamentarnom strankom, ali su visoki zvaničnici te stranke najava njenih zvaničnika da očekujuju sklapanje sporazume sa manjim strankama koje nisu uspele preći cenzus na prethodnim izborima.\nPrištinska štampa podseća da je DPK ranije postavio „crvene linije“ prema svim drugim velikim strankama.\nPortparol Centralne izborne komisije (CIK )Valjmir Elezi potvrdio je na konferenciji za novinare da su ukupno četiri koalicije najavile da će se zajedno kandidovati na izborima.\nElezi je kazao je da je prva koalicija koja je podnela prijavu bila bošnjačka koalicija koja će nastupiti na izborima pod nazivom „Vakat“, sastavljena od tri političke stranke: Demokratska Stranka Bošnjaka, Demokratska Stranka Vatan i Ujedinjena Stranka Bošnjaka. Poslednja koja je prijavu podnela neposredno pre ponoći kada je isticao rok za prijave, bila je koalicija srpskih stranaka pod imenom “Sloboda”, koju čine Progresivno demokratska stranka i Nova partija Kosova.\nPored toga, prijave su podnele i dve druge koalicije: koalicija Alijanse za budućnost Kosova (ABK) i Socijaldemokratske partije (SDP) i koalicija Socijaldemokratske inicijative NISMA, Alijanse za Novo Kosovo (ANK) i Stranke pravde.\nElezi je takođe najavio da je 6. septembar rok do kada bi stranke koje žele da učestvuju na izborima trebalo da se sertifikuju. Šesti septembar je, kako navodi Koha.net, poslednji datum do kada svi politički subjekti moraju da predaju konačne liste kandidata za poslanike, ako žele da učestvuju na izborima.\nCIK je objavio zvanično da je istekao rok za prijave koalicija.\n„Želeo bih da vas obavestim da je ovo bio samo period za proglašavanje učešća na izborima putem koalicija“, rekao je Elezi.\nOn je pozvao sve političke subjekte – političke stranke, nezavisne kandidate, koalicije i građanske inicijative – koji žele da učestvuju na vanrednim izborima 6. oktobra, da je rok za podnošenje zahteva za sertifikaciju političkih subjekata i njihovih kandidata do 6. septembra.\n„Prijave za overu moraju se podneti Centralnoj izbornoj komisiji, odnosno Kancelariji za registraciju i overu političkih partija, u toku radnog vremena od 8:00 do 18:00, a posljednjeg dana roka mogu podneti prijave do u 24:00“, rekao je Elezi.


Bivši zaposleni u Samsungu kaže da će se svi modeli Galaxy S22 isporučivati sa Snapdragon čipom globalno - BIGportal.ba\nBivši zaposleni u Samsungu kaže da će se svi modeli Galaxy S22 isporučivati sa Snapdragon čipom globalno\n8 Novembra, 2021 8 Novembra, 2021 030\nPre samo nekoliko dana videli smo Galaxy S22 Ultra koji donosi S Pen u telu uređaja, ali najnovija glasina čak i to prevazilazi.\nPrema holandskoj publikaciji LetsGoDigital, koja prenosi informacije koje je preneo bivši zaposleni u Samsungu koji je postao uzbunjivač “Super Roader”, Samsung možda planira da opremi sve Galaxy S22 uređaje širom sveta predstojećim Qualcomm Snapdragon 898 čipsetom i potpuno preskoči korišćenje sopstvenih Exynos čipova u predstojećoj Galaxy S22 seriji!\nSuper Roader ima kredibilitet jer je pre samo nekoliko dana, ovaj bivši zaposleni u Samsungu naveo neke ključne razlike u dizajnu između pristupačnijih Galaxy S21 i S21+ u odnosu na Galaxy S22 Ultra, što je potkrepljeno S22 Ultra procurelim informacijama od pre nekoliko dana.\nSamsung obično favorizuje sopstvene Exynos čipsetove u većini regiona širom sveta, ali se oslanja na Qualcommove Snapdragon čipsetove u SAD i na nekoliko drugih ključnih tržišta. Galaxy S21 serija, na primer, dolazi sa Snapdragon 888 čipom u Sjedinjenim Državama, Kanadi, Kini, Japanu, ali koristi Exynos 2100 čipset na drugim mestima. Predstojeća najava Snapdragona 898 zakazana je za 30. novembar, tako da smo samo par nedelja od dobijanja zvaničnih informacija o sledećem Qualcommovom premium čipsetu.\nRazlog za ovu neočekivanu promenu o kojoj se pričalo navodi se kao stalna oskudica čipova koju je pokrenula pandemija COVID-a i koja utiče na sve grane industrije. Prema Super Roader-u, proizvodnja Exynos 2200 čipseta se pokazala kao prilično izazovna za Samsung. U stvari, on kaže da jednostavno ne bi bilo dovoljno čipova proizvedenih na vreme za izdavanje Galaxy S22. Ove velike prepreke u proizvodnji takođe su verovatno ključni razlog i za kašnjenje Galaxy S21 FE.\nVerovatno jedan od ključnih razloga iza navodnih prepreka u proizvodnji Exynos 2200 je ambiciozan i intrigantan GPU paket. Očekuje se da će Samsung-ov sledeći čipset doći sa 6-jezgarnim AMD RDNA2 GPU-om sa Ray tracing tehnologijom, „prvim“ na mobilnim uređajima, i kao takav je privukao ogromnu pažnju podstaknutu obećavajućim procurelim testovima.\nJoš jedan intrigantan uvid koji nam je dao Super Roader daje nam kratak pogled na verovatni datum objave za Galaxy S22 seriju — 8. februar. Ova glasina se poklapa sa informacijama koje je prethodno naveo Džon Proser iz FrontPageTech-a, koji očekuje da će događaj Galaxy Unpacked biti zakazan za početak februara . Štaviše, Super Roader je takođe najavio globalno predstavljanje 18. februara, što definitivno zvuči uverljivo i poklapa se sa Samsungovim uobičajenim premium serijama pametnih telefona. Osim 2021. godine, većina prethodnih lansiranja Galaxyja održana je u februaru.\nNa kraju, sačekaćemo šta će povodom ovih informacija reći ostali poznati Samsung tipsteri.\nEDIT: Prema Džonu Proseru iz Front Page Tech-a, Samsung planira da održi Unpacked događaj 8. februara 2022, gde će kompanija predstaviti Galaxy S22, Galaxy S22 i Galaxy S22 Ultra. Proser dalje otkriva da će novi telefoni biti dostupni za pretprodaju na dan lansiranja i da će početi da se isporučuju od 18. februara. Proser je takođe otkrio datum lansiranja Galaxy S21 FE. Potvrđujući prethodni izveštaj kompanije SamMobiles, Prosser tvrdi da će Samsung održati Unpacked događaj 4. januara. Uređaj će se naći na policama 11. januara, prema ovom tipsteru.\nUhapšen vozač koji je iz plavog kombija uznemiravao građane Banjaluke\nOvo je prvi muž Zorice Brunclik\nM. 2 Decembra, 2021


PCVesti - IDC: Prodaja procesora porasla za 10 procenata\nIstraživačka kompanija IDC objavila je podatke iz istraživanja svetskog tržišta procesora, koji pokazuju da je u drugom tromesečju 2009. prodaja procesora porasla za 10 posto u odnosu na prvo tromesečje ove godine. Istovremeno, prihodi proizvođača su takođe povećani i to približno za 8 posto. Ipak, IDC-ovi istraživači upozoravaju da povećane isporuke procesora još uvek ne znače da se radi o značajnom povećanju tražnje za novim računarima. Po njihovom mišljenju, radi se o uobičajenom porastu prodaje uoči početka nove školske godine. Za povećanje isporuka delimično su “krivi” i proizvođači Internet računara, koji su u prvom tromesečju kupili manje procesora nego što je bilo očekivano, tako da sada očigledno žele da nadoknade zaostatak.Pravu sliku, možda, odaje poređenje sa istim tromesečjem 2008. godine. U poređenju sa drugim tromesečjem prošle godine u ovogodišnjem periodu su isporuke procesora smanjene za 7 posto, a prihodi proizvođača za čitavih 15 posto.Gledano pojedinačno, najbolje rezultate je ostvario Intel. Kompanija je u drugom tromesečju zabeležila porast isporuka procesora za 12,5 posto u odnosu na prvo tromesečje. Isporuke procesora Atom (koji se uglavnom koriste u Internet računarima) povećane su za 34 posto. Intelov “večiti” rival, kompanija AMD, povećala je u drugom tromesečju ove godine isporuke procesora za 2 posto u odnosu na prvo tromesečje.Što se tiče udela na tržištu, stanje je ostalo nepromenjeno. Intel i dalje zauzima oko 79 procenata svetskog tržišta procesora, a AMD oko 20 posto.\n|Search: Find More About IDC: Prodaja procesora porasla za 10 procenata|


Zdravlje i bezbednost na radu svakodnevna briga – Predstavljamo Tigar AD, D-company i Smartkonf doo: Pored proizvodnje bezbednost radnika na prvom mestu! - Pirot Plus Online\n20. novembar 2019. 12:09 Projekti Pirot Plus Online\nSmatramo da je pored obuka koje bi radnici trebalo da prolaze u krugu fabrike, ili na gradjevinama i ostalim poslovima na terenu, neophodno da znaju i šta Zakon propisuje i da iz prava proističu i obaveze kako radnika tako i poslodavca. Za obostran uspeh neophodno je i odgovarajuće poznavanje materije.\nAkt o proceni rizika je naznačajniji dokument koji svaka firma treba da izradi po pitanju bezbednosti i zdravlja na radu za svako radno mesto. Takođe, neophodno je svakodnevno pratiti i unapređivati bezbednost radnika. S obzirom da je to poseban i veoma važan segment u poslovanju svake firme mnoge od njih, uglavnom manje, angažovale su agencije koje se time bave. U okviru velikih firmi postoje posebne službe koje se isključivo bave bezbednošću.\nPosle obilaska gradilišta odlučili smo da obiđemo i nekoliko firmi u Pirotu sa ciljem da predstavimo na koji način su oni organizovani kada je reč o bezbednosti i zdravlju na radu.\nTigar AD Fabrika obuće je jedna od najstarijih velikih kompanija u našem gradu. Za bezbednost i zdravlje na radu zadužena je Slađana Purić, rukovodilac Službe za bezbednost i zdravlje na radu. Sa njom smo ovom prilikom razgovarali u radnoj jedinici Konfekcija.\nPored svih redovnih aktivnosti, zaposleni u Tigru AD imaju periodična ispitivanja i zdravstvene preglede. Posebno se kontrolišu fizička i hemijska štetnost, ispituje radna okolina i oprema za rad. Slađana Purić napominje da su sva radna mesta uglavnom sa umerenim rizikom, osim u Beloj valjari, gde je zbog zastarelosti opreme nekoliko radnih mesta sa bukom na malo višem nivou od dozvoljenog, zbog toga se tim mestima poklanja posebna pažnja. Ovi radnici imaju svake godine reobuku, osposobljavanje za bezbedan i zdrav rad i lekarske preglede.\nOno što je, takođe, veoma važno radnicima se organizuju različite obuke o bezbednosti. Slađana Purić kaže da različitim merama nastoje da unaprede bezbednost u kompaniji. Tu su, pored obuka, razna uputstva za radnike koja su istaknuta na oglasnim tablama i mašinama.\nVelika pažnja posvećuje se i zaštiti od požara.\nO merama zaštite i zaštitnoj opremi razgovarali smo i sa radnicom Katarinom Potić koja radi u kompaniji Tigar AD deset godina. Za njeno radno mesto neophodne su zaštitne cipele i rukavice, i kako kaže, to uopšte ne predstavlja dodatno opterećenje tokom rada.\nMnogo smo puta snimali proizvodne pogone u ovoj firmi, ali smo iskoristili i ovu priliku. Zabeležili smo delić radne atmosfere i obaveštenja za radnike o bezbednosti.\nU industrijskoj zoni, malo dalje od Fabrike obuće, nalazi se i pogon firme D-company.\nDočekao nas je Nenad Marković, lice za bezbednost, zdravlje na radu i zaštitu životne sredine koji radi u Babušnici i Pirotu u pogonima firme D-company.\nFirma D-company bavi se mašinskom obradom metala. Iako je proizvodnja modernizovana i kontakt između operatera i materijala sveden na najmanju moguću meru, bezbednosti i zdravlju na radu se konstantno posvećuje velika pažnja, kaže Marković.\nOd zaštitne opreme zaposleni u firmi D-company imaju: naočare, zaštitne cipele, rukavice i radno odelo. Nenad Marković ističe da je jedno radno mesto sa povećanim rizikom, to je radno mesto livca, a pogon je u Babušnici. Njihova zaštitna oprema je specifična zbog velike toplote.\nKada je reč o povredama Marković kaže da su one vrlo retke i da se uglavnom radi o lakšim povredama. Pored ostalog, firma ima redovne kontrole Inspekcije rada, a dosadašnje ocene su pozitivne.\nI u ovoj firmi radnici su aktivno uključeni u proces bezbednosti i zdravlja na radu.\nS obzirom da nismo bili u prilici da obiđemo pogon u Babušnici, a želeli smo da prikažemo kako se tamo radi, predstavnici firme poslali su nam nekoliko fotografija na čemu im ovom prilikom zahvaljujemo.\n*Foto: Arhiva firme D-company\nPotom smo obišli jednu tekstilnu firmu. U pitanju je Smartkonf doo u Pirotu.\nO bezbednosti i zdravlju na radu razgovarali smo sa Anđelkom Vasić, tehnologom i šefom proizvodnje. Kako nam je rekla na tom polju njihova firma sarađuje sa Milenom Kostić i Agencijom Safety.\nAnđelka Vasić ističe da radnici znaju kako treba sebe da zaštite i kako da postupe ukoliko dođe do povrede.\nU dosadašnjem periodu, prema rečima Anđelke Vasić, nije bilo ozbiljnijih povreda, sve povrede su odmah sanirane na radnom mestu, radnici upućeni u ambulantu i nakon par dana vratili se na posao. Takođe, u firmi su određene osobe zadužene i za pružanje prve pomoći.\nIako u firmi Smartkonf rade ljudi sa dugogodišnjim iskustvom u tekstilnoj industriji obuke o merama zaštite i bezbednosti se organizuju.\nU razgovoru sa jednom radnicom čuli smo da njima pored radne garderobe dodatna zaštitna oprema nije potrebna. Najvažnija je koncentracija i posvećenost poslu.\nŠef proizvodnje Anđelka Vasić kaže da radnici imaju mogućnost da naprave pauzu kada god osete potrebu, a mnogo puta se dešava da ih rukovodstvo uputi lekaru ili na odmor kod kuće, ukoliko primete da radniku nije dobro i da nije u stanju da tog dana radi.\nNa kraju razgovora Vasićeva je istakla da u njihovoj firmi važi pravilo, kada je reč o bezbednosti i zdravlju na radu, bolje zdrav radnik nego sutra ostati bez radnika.\nPosle svih intervjua i obilaska firmi u okviru projekta možemo da zaključimo da je bezbednost i zdravlje na radu prioritet svakog poslodavca. Naravno da ih na to obavezuju zakonske regulative, redovno ih obilaze inspekcije rada, kontrolišu i ukazuju na greške u cilju poboljšanja bezbednosti, ali iz svega do sada jedno bi trebalo svi da upamtimo, a to je da je bezbednost obaveza svih nas. Iako u firmama postoje posebne službe koje se time bave svaki radnik je dužan da pre početka rada bude osposobljen za određenu delatnost i da ima odgovarajuća sredstva zaštite.\nPodsećamo još jednom da se informišete o Zakonu o bezebednosti i zdravlju na radu koji sadrži prava i obaveze poslodavaca, ali i zaposlenih.\nMinistarstvo za rad, zapošljavanje, boračka i socijalna pitanja i inspekcije rada u svim gradovima su svima na raspolaganju za sva pitanja i probleme. Na sajtu Ministarstva rada možete pronaći mnogo korisnih informacija, a Inspekcija rada u Pirotu nalazi se u zgradi Pirotskog upravnog okruga. Možete da im se obratite lično svakog radnog dana 7 do 15 časova ili da ih pozovete 010/313-462 i 010/313-463.\nNeka nam svaki dan na poslu bude bezbedan i uspešan, koristite sredstva za ličnu zaštitu i brinite o sebi i svojim kolegama!


Demokratska omladina: Nezaposlenost mladih - gorući problem društva\nDemokratska omladina: Nezaposlenost mladih – gorući problem društva\nBeta 19. maja 2017. 16:15\nDemokratska omladina organizovala je danas u Beogradu akciju na kojoj je ukazano na probleme sa kojima se mladih u Srbiji suočavaju u oblasti zapošljavanja, kulture i dečije zaštitem, kao i na moguća rešenja tih problema.\nNa skupu na Trgu Nikole Pašića poručeno je da se Demokratska omladina tom akcijom pridružila zemljama Evrope u kojima Partija evropskih socijalista danas organizuje akcije čiji je cilj ukazivanje na probleme mladih.\nPredstavnik Demokratske omladine Velibor Pavlović ocenio je da je gorući problem društva u Srbiji nezaposlenost mladih, kao i da je neophodno preduzeti konkretne merama za rešavanje tog problema.\nOn je na skupu na Trgu Republike u Beogradu rekao da je stopa nezaposlenosti mladih u Srbiji skoro 50 odsto, dok je stopa nezaposlenosti mladih u Evropi manja od deset odsto.\n„Takodje, 86 odsto mladih radi bez prijave, nema zdravstveno osiguranje, a oni koji su zaposleni uglavnom rade za minimalac ili platu primaju u koverti“, istakao je Pavlović, a prenela Demokratska stranka.\nNaveo je da je Demokratska omladina pripremila plan za zapošljavanje mladih. „Mi predlažemo stepenovanje doprinosa na teret države i poslodavca pola-pola, sa stopom koja je za najmladje najmanja i uvećava se sa godinama zivota. Uveli bismo nacionalni program prakse jer nije dovoljno samo završiti školu već je potreban i praktičan rad kako bi bili konkurentni na tržistu radne snage, država i poslodavac će mladima za to obezbedjivati džeparac“, rekao je Pavlović.\nOn je dodao da bi ti predlozi državu koštali godišnje 50 miliona evra, što je kako kaže, mudrije od ulganja u „propala javnih preduzeća“.


Energetska zajednica: Postupak zbog Srbijagasa | EurActiv Srbija\nEnergetska zajednica: Postupak zbog Srbijagasa\nSrbija nije rešila ključno pitanje razdvajanja delatnosti u gasnim kompanijama zbog čega će Ministarski savet Energetske zajednice (EZ) u oktobru odlučivati o eventualnom uvođenju sankcija protiv nje, navodi se u godišnjem izveštaju EZ. Razdvajanje još nije u potpunosti završeno ni u Elektroprivredi Srbije (EPS), mada je ostvaren napredak. Energetska zajednica traži i da se što pre proceni da li su Srbiji potrebne regulisane cene struje. EZ je ocenila da Srbija u oblasti obnovljive energije nije ostvarila značajan napredak dok u domenu prirodne sredine od Srbije traži da uvede u nacionalne zakone i efikasno primenjuje Direktivu o sumporu u gorivu.\n"Srbija nije rešila ključno pitanje neusklađenosti (sa pravnom tekovinom) koje predstavlja uporno i stalno kršenje obaveza iz Ugovora o EZ - razdvajanje u Srbijagasu i Jugorosgasu u skladu sa Drugim energetskim paketom, a kamoli sa Trećim energetskim paketom", navodi se u izveštaju koji obuhvata period od septembra 2015. do septrembra ove godine.\nU izveštaju koji je objavljen 27. septembra, podseća se da je Sekretarijat EZ podneo zahtev Ministarskom savetu da u oktobru donese odluku u skladu sa članom 92 Ugovora o EZ.\nPrema tom članu, na zahtev neke strane, Sekretarijata ili Regulatornog tela Ministarski savet može da utvrdi postojanje ozbiljnog ili upornog kršenja obaveza iz Ugovora i da suspenduje određena prava zemlje članice.\nTo uključuje mogućnost suspenzije glasačkog prava i isključenje sa sastanaka ili iz mehanizama koji su predviđeni Ugovorom o EZ, a Ministarski savet može kasnije prostom većinom da odluči da opozove odluku o suspenziji.\nSekretarijat EZ je u martu dao rok Srbijagasu da završi razdvajanje do 1. jula ove godine, upozorivši da će u suprotnom pitanje proslediti Ministarskom savetu. Direktor Sekretarijata EZ Janez Kopač je tada rekao da bi sankcije mogu biti simbolične, ali i ozbiljnije poput uskraćivanja pretpristupnih fondova IPA za energetiku.\nU izveštaju se navodi da Srbijagas i dalje ima licencu i obavlja funkciju operatera prenosnog sistema i snabdevača prirodnim gasom.\nJugorosgas transport, u vlasništvu kompanije Jugorosgas, podneo je zahtev za sertifikaciju Agenciji za energetiku u skladu sa Direktivom EU o zajedničkim propisima za tržište gasa iz 2009. ali ga je zatim povukao, dodaje se u dokumentu.\nU zaključcima o sektoru gasa se konstatuje da je Srbija ostvarila veliki iskorak u prenošenju Trećeg energetskog paketa u nacionalno zakonodavstvo i u početku uložila napore kako bi otklonila kršenja propisa iz Drugog energetskog paketa u vezi sa razdvajanjem delatnosti u Srbijagasu.\nMedjutim, Srbija je u proteklih godinu dana praktično poništila ono što je godinu dana ranije uradila na razdvajanju delatnosti u gasnim kompanijama, navodi se u godišnjem izveštaju Energetske zajednice.\nEnergetska zajednica je konstatovala i da su usklađeni samo podzakonski akti za koje je bilo zaduženo regulatnao telo. Srbija je, kako se navodi, čak usporila ritam usklađivanja podzakonskih akata i praktično ništa nije uradila u smislu pripremnih radnji za razdvajanje operatrera prenosnog sistema pre isteka rokova za sertifikaciju.\n"Opstrukcija kompanije prema razdvajanju delatnosti i otvaranju prostora za druge može se objasniti velikim udelom Srbijagasa u velikoprodaji i maloprodaji gasa", navodi se u izveštaju i dodaje da je udeo te kompanije u 2014. u prodaji na malo bio 67%.\nOcenjuje se da je na srpski vlastima da u potpunosti primene zakone i pridržavaju se medjunarodnih obaveza i na taj načim omoguće stvaranje integrisanog tržišta gasa od koga će korist imati srpski potrošači.\nU izveštaju se navodi da dobro napreduje rad na stvaranju rezvervi nafte.\nSrbija ne sledi direktivu o sumporu u gorivu\nKako se navodi u izveštaju EZ za 2015-16, u sektoru prirodne sredine Srbija je na vreme dostavila Nacionalni plan za smanjenje emisije Sekretarijatu Energetske zajednice ali istovremeno nije sledila prioritete iz Direktive o sumporu u gorivu.\nSekretarijat EZ u maju je dostavio Ministarskom savetu Obrazloženo mišljenje o slučaju, nakon što je dao Obrazloženo mišljenje u decembru 2015. gde zaključuje da Srbija nije uvela u nacionalno zakonodavstvo i primenjivala evropsku Direktivu o sumporu u gorivu.\nSrbija na prvom mestu mora potpuno da uvede u nacionalne zakone i efikasno primenjuje Direktivu o sumporu, ističe se u izveštaju EZ.\nU izveštaju se navodi da u oblasti obnovljive energije Srbija, uprkos usvajanju podzakonskih akata, kako je propisano Zakonom o energetici iz 2014, nije ostvarila značajan napredak u sprovođenju mera iz svog Nacionalnog akcionog plana za obnovljivu energiju (NREAP).\nPored toga, kako navode iz EZ, podazakonski akti o šemama podrške zasnovanim na fid-in tarifama koji su usvojeni 2016. nisu u skladu sa evropskim pravnim tekovinama o državnoj pomoći.\nStoga je potrebna revizija Zakona o energetici i relevantne regulatorne osnove.\nKako je ocenjeno, na planu energetske efikasnosti Srbija je ostvarila značajan napredak ka punom uvođenju u nacionalno zakonodavstvo i sprovođenju evropskih pravnih tekovina o energetskoj efikasnosti uz usvajanje dodatnih podzakonskih akata, posebno o energetskom menadžmentu, javnim nabavkama, inspekcijama sistema grejanja i hlađanja i energetskih usluga.\nPored toga, odluka o ukidanju Agencije za energetsku efikasnost 2012, uprkos preporuci Sekretarijata, nameće bojazni oko kapaciteta za sprovođenje politike energetske efikasnosti, ukazuje se u izveštaju.\nStruja: proceniti cene, transformisati EPS\nU oblasti struje, Energetska zajednica traži završetaki vlasničkog razdvajanja u EPS-u, da Elektromreža Srbije (EMS) ispravi nepravilnosti u vezi sa prekograničnim tokom struje i da se ponovo razmotri da li je potrebno da cene struje u Srbiji budu regulisane.\nAgencija za energetiku AERS ima rok do maja 2017. da objavi izveštaj o potrebi za daljom regulacijom cena struje za domaćinstva i male potrošače. Energetska zajednica traži da se ovaj izveštaj objavi što pre, i podseća da je već predviđena procedura za trenutak kada se proceni da regulacija cena, što podrazumeva subvencionisane cene, više nije potrebna.\nNavodi se i da je Elektroprivreda Srbije trebalo da bude transformisana u akcionarsko društvo do 1. jula 2016, ali da je taj rok probijen.\nIstiče se i da je EPS uspešno završio razdvajanje EPS Distribucije u junu 2016, ali da još nije izdvojen operater prenosa, za šta je rok istekao 1. juna 2016.\n"Vlasničko razdvajanje iziskuje dodatne mere, uključujući amandmane na zakone o vladi, ministarstvima i javnиm preduzećima. Novi zakon kojim se uređuje kontrola nad javnim preduzećima, donet u februaru 2016, nije doneo garanciju da će se razdvajanje sprovesti u skladu sa propisima EZ", navodi se u izveštaju u kojem se prati godišnji napredak u usklađivanju sa propisima EZ.\nMoguća procedura zbog međunarodnog toka struje\nEnergetska zajednica je upozorila i da će nastaviti sa procedurom zbog toga što Elektromreža Srbije nije usvojila zajednički usklađeni metod za upravljanje zagušenjima na mreži i proceduru za dodelu kapaciteta tržištu. Ministarski savet Zajednice ovo je zatražio odlukom iz 2008. godine, a pošto u Srbiji to nije primenjeno Sekretarijat EZ je 2011. godine pokrenuo ovo pitanje Otvorenim pismom.\n"Uprkos tome što je EMS u julu 2015. poslao prijavu za korišćenje usluga Koordinisane kancelarije za aukcije EZ (SEE CAO), sporazum nije postignut. Ukoliko se neusklađenost sa propisima nastavi i ukoliko se godišnje, mesečne i dnevne aukcije ne budu organizovale na koordinisan način kroz SEE CAO ili drugi zajednički usklađeni metod za upravljanje zagušenjima, Sekretarijat će nastaviti sa procedurom povodom ovog slučaja", navodi se u odeljku o tržištu struje.\nNavodi se i problem Sporazuma o konekciji između evropske mreže operatera za prenos struje ENTSO-E i prenosnog sistema kosovskog operatera iz oktobra 2015. čija primena je "bespotrebno uslovljena" izdavanjem dozvole srpskom dobavljaču na Kosovu, što nije moguće ispuniti jer Srbija nije registrovala kompaniju za snabdevanje.\nAutori: M.P, J.S. i S.V.\n: EPS angažovao procenitelje imovine\n: Do kraja marta 2017. nova sistematizacija u EPS-u\n: EPS: Nismo zaustavili reforme\n: EPS u zaštitu životne sredine do 2025. ulaže oko milijardu evra\n: Nastavak reorganizacije - EPS Snabdevanje pripojeno EPS-u\n: Ugalj je štetan, da li i neizbežan?\n: Kopač: Srbiji moguće sankcije zbog Srbijagasa\n: Bolje upravljanje kvalitetom uglja za čistiju životnu sredinu


“B92”, 24.04.2012. BiH: Skup o traganju za nestalima\n24. April 2012. 14:04\nSarajevo — Na Ilidži nadomak Sarajeva danas počinje dvodnevna konferencija posvećena korišćenju instituta nagodbe u procesima traganja za masovnim grobnicama. Učesnici konferencije razgovaraće o dosadašnjoj praksi i učestalosti korišćenja nagodbe u krivičnim postupcima, javila je Fena. Pored toga, na skupu će biti razmotrena pitanjima vezana za proces traženja nestalih u …\n“Nezavsine novine”, 27.03.2012. Više od 3.000 neidentifikovanih u BiH\n28. Mart 2012. 12:51\nBEOGRAD- Predsjednik Komisije za nestala lica Vlade Srbije Veljko Odalović rekao je se u mrtvačnicama na prostoru bivše Jugoslavije nalazi 5.000 tijela koja nisu identifikovana, od čega je više od 3.000 u BiH. Odalović je na današnjoj konferenciji za novinare u Beogradu rekao da samo u Zagrebu ima više od …


Zvezda izdala saopštenje posle poraza u derbiju | Double - Double\nZvezda izdala saopštenje posle poraza u derbiju\nFebruary 6, 2017 Miroslav D.\tLeave a comment\nNakon prekinutog niza pobeda u ABA ligi, klub sa Malog Kalemegdana je izdao saopštenje na klupskom sajtu. Prenosimo ga u celosti.\n“KK Crvena zvezda mts obraća se javnosti nakon detaljne analize utakmice 21. kola ABA lige koju vidi kao odličan povod da pokrene brojna pitanja, na koja kao predvodnik regionalne i srpske košarke – više neće da ćuti!\nRazlog za obraćanje javnosti nije bilo kakav ishod jedne utakmice, ma kako se ona završila i posebno što ne utiče na naše sportske ambicije i ciljeve, već ono što se na njoj dešavalo i što više ne predstavlja ni trunku sporta!\nIgrači i malobrojna delegacija KK Crvena zvezda mts osećali su se i dočekani su u svom gradu, u svojoj zemlji, u dvorani u kojoj treniraju i igraju svoje utakmice, kao da su u ratnoj zoni? I to je prava sramota na koju ne želimo da se oglušimo niti da je više pripisujemo nekakvoj “atmosferi, žaru borbe…” ili ko zna kojim terminima. kojima će se samozvani ideolozi služiti objašnjavajući nam da je “sve to normalno” ili da pokušavamo da objasnimo poraz koji za nas nema nikakve posledice. Baš zato postavljamo pitanje i upozoravamo – “šta nas očekuje u važnijim utakmicama od ove”?\nTokom nedeljne utakmice osim verbalnih najprimitivnijih uvreda, naš prvi tim gotovo ni jedan tajm aut nije mogao da održi normalno, od kiše projektila kojom su pogađani trener, igrači, tim menadžer, lekar…, a tokom utakmice je na teren palo više desetina upaljača, flaše, kovani novac… Nikome nije palo na pamet da makar pokuša da zaustavi ovaj svojevrsni linč? Ovaj “performans” smo već gledali, ali više nećemo, niti želimo da se spremamo za svojevrsni revanš te vrste, kada budemo organizovali utakmicu kao domaćini, jer onda to više nije sport!\nPosebno porazno za košarku u Srbiji i regionu je da je jedan klub i dalje u jednoj stvari ubedljivo prvi, a to su kazne i incidentne situacije – osim časnih izuzetaka, većina je na tribinama kako bi vređala protivnika, a ne da bi bodrila svoj tim? Ta lažna “kvazi opozicija”, koja se pre i posle utakmice zahvaljuje predsedniku Vlade Republike Srbije na pomoći, a tokom utakmica proziva istog, treba i da kaže da u svom sponzorskom “pulu” (koji je sve veći i mahom ga sačinjavaju državne firme), sada ima: Telekom Srbije, Naftnu industriju Srbije i odskora i Aerodrom “Nikola Tesla” Beograd?\nSa druge strane, slike igrača Crvene zvezde mts koji spavaju po klupama aerodroma u Kazanju, Bilbaou predstavljaju svojevrsnu zanimljivost za medije i zabavu za javnost, ali ne otvaraju ključno pitanje “ko je ovde državni projekat a ko nije”? KK Crvena zvezda mts ima jednog državnog sponzora – Telekom Srbije, svi ostali nemaju nikakve veze sa budžetom Republike Srbije.\nDa li predstavnik Srbije u Evroligi KK Crvena zvezda mts treba da ćuti na ovo licemerje i prihvatanje teze “da 100 puta ponovljena laž, postaje istina”? ili će se javnost samo iznenaditi kada čuje da je KK Crvena zvezda mts u opasnosti da ne završi sezonu u Evroligi, iako ima šanse da napravi senzacionalan rezultat i plasira se među najboljih osam klubova Evrope.\nSvojevrsna „ideologija” u kome se vređaju svi, sada i trener našeg kluba koji nikada ni jednim gestom nije provocirao ni jednog sportskog rivala, reprezentativci ove zemlje koji igraju za Crvenu zvezdu, ustanovljena je još pre desetak godina i zahvatila je srpsku košarku, pa i košarku u regionu kao najteža bolest, ali je postala „model ponašanja”? Tvorac te ideologije, kome želimo dobro zdravlje i pored uspeha KK Crvene zvezde mts, je sada daleko odavde i bezuspešno pokušava da uspostavi vezu sa Beogradom.\nSigurni smo da novoizabrani predsednik KSS-a ima veliko iskustvo sa događajima u našoj i regionalnoj košarci od 2000. godine do danas. Podsećamo ga da je prilikom „izbora” najavio da mu je prvi i osnovni cilj „normalizacija odnosa između najvećih klubova u Srbiji”. Eto mu prilike da to i pokaže već naredne nedelje u Nišu, gde će biti na velikom ispitu!\nKK Crvena zvezda mts kao klub za koji navijaju milioni ljudi u ovoj zemlji, ga ovom prilikom upozorava da će u slučaju bilo kakve „reprize” ovog „nedeljnog performansa” i bilo kakvih nemilih scena, vređanja, bacanja predmeta u teren i sličnih „slučajnih izliva navijačkih strasti” dovesti u pitanje odigravanje svake utakmice u dvorani „Čair” jer ne želi u svojoj zemlji da razmišlja о bezbednosti svojih članova igrača, trenera…!\nKK Crvena zvezda mts takođe pita direktora ABA lige Krešimira Novosela, sportskog direktora Žarka Čabarkapu, predsednka sudijske komisije Branka Jovanovića i komesara lige lztok Remsa po kom osnovu se na vrlo interesantan način delegiraju sudije za mečeve visokog rizika u toj ligi? I kako to da ekipa Crvene zvezde mts u dosadašnjem toku Evrolige za 21.kolo ima zbirno manje tehničkih grešaka, nego za jednu utakmicu ABA lige? Takođe, postavlja se pitanje da li su ciljevi jedne utakmice lepi potezi ili nesportski prekršaji? Milionski auditorijum mogao je da se uveri kakavje kriterijum deljenja pravde bio na utakmici koja se odigrala u skoro potpuno neregularnim uslovima.\nKo utiče na „sudački odjel” i da li zapravo njim rukovodi direktor lige, koji to ne bi smeo da radi? Takođe, i ko je to „oborio” pravilnik o kaznama, u kome svi klubovi moraju da plaćaju svoje kazne u roku od 21 dan, ali je nekome dozvoljeno da to uradi posle 3 meseca i to pred nedeljnu utakmicu, samo zato da ne bi došlo do skandala jer po propozicijama, nedeljna utakmica nije ni trebalo da se igra?\nKK Crvena zvezda mts takođe pažljivo prati i rezultate u regionalnoj ABA ligi (čiji je predstavnik i to na izvanredan način u Evroligi) a koji su sve „interesantniji”? Objašnjenja zašto su „interesantni” ostavljamo direktoru i sportskom direktoru da pojasne javnosti.\nZato svi pomenuti u ovom saopštenju, isto treba da posmatraju kao svojevrsno upozorenje da jedan veliki klub kakav je Crvena zvezda mts neće više nemo posmatrati bilo kakve vrste neregularnosti , razne spletke, i posebno stvorenu atmosferu licemerja u kojoj nas neki sa tri i više državnih sponzora nazivaju „državnim projektom”.\nNa potezu su čelnici ABA lige. Za sve što može da se dogodi u narednom periodu posledice neće snositi KK Crvena zvezda mts”.\ntagged with #Zvezda, Covic


Zaštitimo Zvezdarsku šumuPunim plućima!: Šta se događa sa Petim parkićem\nŠta se događa sa Petim parkićem\nDeca se u njemu neće igrati dok ne bude usvojen novi plan regulacije. – Kada će investitor dobiti novu lokaciju, pitaju Zvezdarci\nGodinu dana je prošlo otkako je gradonačelnik, saopštio da se „došlo do kompromisnog rešenja za Peti parkić koje će biti na zadovoljstvo svih”, a stanari zvezdarske mesne zajednice „Lipov lad” još ne znaju šta se dešava sa nekadašnjim igralištem. Građani koji su se četiri godine borili za opstanak Petog parkića, štaviše, ponovo su uznemireni i zabrinuti.\nNi dan-danas ne zna se šta je urađeno na izmeni regulacionog plana ovog naselja kojim bi građevinsko zemljište trebalo da bude preimenovano u zelenu površinu, a nadležni, kažu pokretači inicijative „Peti park”, samo ponavljaju da je izmena plana „proces za koji treba para i strpljenja”.\n– U opštini su nam rekli da je grad odbio njihov predlog za izmenu plana regulacije. I Ministarstvo finansija, suprotno očekivanjima i argumentima koje smo izneli, odbilo je žalbu kojom tražimo da preduzeću „Crnotravac” prestane pravo na korišćenje građevinskog zemljišta, zadržavši mišljenje da lokacija i dalje pripada investitoru – objašnjava Ivana Ivić, član građanske inicijative.\nOna ističe da im još nije poznato ni da li je „Crnotravac” dobio novu lokaciju kako je obećano, te da je na osnovu svega navedenog jasno da Zvezdarci, osim godinu dana starog obećanja gradonačelnika, zapravo nemaju nikakvu garanciju da će moći da se igraju, rekreiraju i odmaraju na ovom mestu.\n– Dok se status zemljišta ne reši, ne možemo da zatražimo obnovu razrušenog terena za basket. Svojevremeno smo postavili jedan koš ali je on u međuvremenu uništen, mada nije ni bio previše koristan budući da je postavljen na travi. Da bismo betonirali teren potrebno je da parcela bude proglašena za javnu zelenu površinu – objašnjava Ivićeva.\nČinjenicu da status Petog parkića ne odmiče s mesta građani tumače kao zatišje koje neko koristi da na mala vrata ponovo „upadne” na lokaciju. Već desetak dana, kažu Zvezdarci, viđaju poznate predstavnike građevinske firme koji obilaze, zagledaju i „snimaju” teren.\nU opštini Zvezdara, međutim, kažu da su inicijativu za izmenu plana podneli gradu, ali da su nadležni u prestonici odgovorili da je za rešenje ovog problema neophodno ili doneti novi plan detaljne regulacije, ili sačekati treću fazu izmene generalnog plana.\n– Novi plan regulacije ne može retroaktivno da ukine dozvolu investitoru, već samo da ubuduće sačuva zemljište od dalje gradnje. Zato je neophodno da grad „Crnotravcu” prvo zakonski zameni lokaciju, kako je „džentlmenski” dogovoreno, pa da se pokrene procedura za izmenu ili donošenje novog plana. Opština će izaći u susret građanima čim bude imala dokument koji joj dopušta da deluje, ali njega treba da usvoji viši organ – kaže Marija Leković iz odeljenja za razvoj Zvezdare. Ona dodaje da opština nema nikakve dokaze da je investitor nastavio gradnju, niti da namerava da to učini.\nОбјавио Zvezdarac у 09:27


Evropski i bliskoistočni lideri stižu u Liban u znak solodarnosti | Novinska agencija Beta\nSVET | 08.08.2020 14:40 > 08.08 14:40\nVisoki zvaničnici sa Bliskog istoka i iz Evrope počeli su danas da stižu u Liban u znak solidarnosti sa tom malom mediteranskom zemljom pogodjenom smrtonosnom eksplozijom ove nedelje.\nOn je najavio da će učestvovati u donatorskoj konferenciji za Liban sutra u Francuskoj i da će preneti molbe Libana medjunarodnoj zajednici.\nKasnije je stigao i Mišel u kratku posetu,a došli su i potpredsednik i ministar spoljnih poslva Turske koji su se takodje sreli sa predsednikom Libana i izrazili spremnost Ankare da pomogne u obnovi bejrutske luke i evakuaciji povredjenih iz Libana u Tursku radi lečenja.\nLibanska vladajuća klasa koju čine uglavnom bivši lideri iz vremena gradjanskog rata krivi se za široko rasprostranjenu korupciju, nesposobnost i loše upravljanje koje je doprinelo eksploziji.\nPredsednik hrišćanske opozicione partije Kataeb Sami Džemajil je rekao je da su tri poslanika odlučila da podnesu ostavku zbog "katastrofe" koja je pogodila zemlju i pozvao svakog časnog člana Parlamenta da tako postupi i radi za "rodjenje novog Libana".\nJedan zvaničnik visokog ranga iz te stranke je poginuo u ekploziji, u kojoj je život izgubilo najmanje 154 ljudi, povredjeno je više od 5.000 i pričinjena velika šteta.\nMedju poginulima je 43 Sirijaca, saopštila je ambasada te zemlje u glavnom gradu Libana, u kome živi oko milion sirijskih izbeglica.\nPovredama zadobijenim u eskploziji podlegla je danas supruga holandskog ambasadora.\nEksplozija hiljada tona amonijum nitrata uskladištenog u luci, očito izazvana požarom je najveća u istoriji Libana, a prouzrokovana šteta iznosi 10 do 15 milijardi dolara.\nEksplozija se dogodila u vreme kada Liban prolazi kroz najgoru ekonomsku i finansijsku krizu tokom decenija.\nDanas su u bejrutskoj luci radnici još uvek tražili desetine ljudi koji se vode kao nestali.\nNajmanje deset puta u poslednjih šest godina libanski carinski, vojni, bezbednosni i sudski zvaničnici upozoravali su na velike zalihe ekplozivnih hemikalija koje se drže gotovo bez ikakvog obezbedjenja u luci u srcu Bejruta, pokazuju dokumenti.


Posledice nervoze Nika Kirjosa na meču sa Bornom Ćorićem\nIzgubio je Australijanac od Borne Ćorića sa 4:6, 6:3, 6:2 i tako ostao bez četvrtfinala turnira u Majamiju, ali je pobedu Hrvata zasenilo ponašanje Kirjosa. U jednom trenutku je slomio reket iznerviran jer je loše odigrao poen, a onda ga i poklonio jednom od momaka iz publike.\nU pretposlednjem gemu je "poklonio" brejk Ćoriću, izvređao je sudiju do te mere da je ovaj bio primoran da ga kazni oduzimanjem poena - i to u trenutku kada je Hrvat imao brejk loptu.\nKirjosu je smetalo što je sudija dozvolio navijačima da previše "učestvuju" u meču, pa je imao šta da kaže i glavnom arbitru susreta. Više puta su se svađali zbog raznih odluka i povika sa tribina. Nakon objašnjenja arbitra zbog čega je dopustio tu slobodu publici - usledio je ironični aplauz Australijanca.\nImao je on i odlične poteze, ali je jednim neteniskim izazvao ovaciju publike. Uspeo je da ispuni poznati izazov i baci flašicu tako da ona ostane da stoji uspravno.\nKirjos je i ovoga puta izazvao veliku pažnju svojim ponašanjem, ali na momente je i briljirao, pa je po ocenama mnogih jedna razmena udaraca njega i Ćorića među najboljima ikada viđenim na turniru u Majamiju.\nŠTA URADI OVAJ ČOVEK! Kirjos je bio u bezizlaznoj situaciji, a onda - SPEKTAKL /VIDEO/\nBorna Ćorić će u četvrtfinalu mastersa u Majamiju igrati protiv protiv Feliksa Ožea-Alijasima, koji je eliminisao Nikloža Basilašvilija sa 7:6(4), 6:4.


U Kovinu kampanja za imunizaciju romskog stanovništva - ePancevo\nPomoćnici predsednice opštine Dušan Maksimović i Milan Milovanov, zajedno sa koordinatorkom za Rome na teritoriji opštine Kovin Vesnom Novakov, boravili su tokom protekle sedmice u Bavaništu, Dubovcu i Gaju, saopštila je opštinska uprava Kovin.\nOni su posetili Bavanište, Dubavc i Gaj u svojstvu opštinskog tima za pomoć pri prijavljivanju za vakcinaciju, kao i za približavanje procesa imunizacije romskom stanovništvu. Akciju je pratio i Stevan Jovanović, član Nacionalnog saveta romske nacionalne manjine.\nKampanja se odvija u saradnji sa Ministarstvom državne uprave i lokalne samouprave, odštampani su i deljeni leci – brošure i na romskom jeziku, kako bi se na terenu što više ljudi upoznalo sa značajem vakcinacije u borbi protiv Kovida 19, saopštila je opštinska uprava Kovin.\nOni dodaju da je odziv romskog stanovništva u ova tri naseljena mesta bio je dobar, pa će opštinski tim akciju u njima zbog velikog interesovanja uskoro ponoviti a kampanja se nastavlja i u ostalim mestima kovinske opštine, uz obaveštenje da se prijava – iskazivanje interesovanja za vakcinaciju, može obaviti i u svim mesnim zajednicama na teritoriji opštine Kovin.


B&F reč nedelje: Predizborna kampanja i rani radovi - Biznis i Finansije\nHome\tVestiPolitika i društvo\tB&F reč nedelje: Predizborna kampanja i rani radovi\nB&F reč nedelje: Predizborna kampanja i rani radovi\nUoči svakih izbora Srbija se pretvara u jedno veliko gradilište. Otvaraju se fabrike, presecaju se vrpce kulturnih i drugih društveno bitnih ustanova, asfaltiraju se putevi, podižu se mostovi a građevince, koji inače u redovna vremena tvrde da je u Srbiji sve stalo, stiže umor od paradnog rada.\nOva situacija se, nažalost, značajno menja posle svakih izbora. Iz gradova budućnosti u kojima niče najmodernija infrastruktura i u koje dolaze najcenjeniji investitori, vraćamo se u realnost nezavršenih fasada, rupa na putevima i investitora koji dolaze ponajviše iz jednog razloga- radi jeftine radne snage. Ba[ danas objavljeno je da su cene stanova u Srbiji pale u odnosu na 2008. godinu prosečno za oko 30 odsto, a pala je i tražnja i prodaja, sve zbog sporog izdavanja građevinskih dozvola, smanjene kupovne moći, skupih kredita i smanjenja stranih investicija.\nEvo kako izgledaju predizborne vizije naše budućnosti:\nJedan od najupečatljivijih, ali u megalomanskim projektima ne i najistaknutiji političar koji rado daje obećanja je predsednik Skupštine Jagodine Dragan Marković Palma koji je svoj grad u kome se gradi pet industrijskih fabrika nazvao “olimpijskim industrijskim pobednikom”. Kako bi taj naziv što bolje ilustrovao popeo se na dizalicu koja ga je podigla 7 metara uvis i upalio olimpijsku baklju. Sada je jagodinski olimpijski plamen vidljiv sa auto puta Beograd-Niš, tako da će svi koji prolaze ovim delom Srbije moći da vide baklju visoku nekoliko desetina metara. Cilj je da baklja gori “sve dok se ne zaposli poslednji čovek u ovom gradu koji želi da radi, što će se desiti u naredne dve godine”, optimističan je Palma.\nOtvaranje fabrika je inače omiljena disciplina naših političara pred izbore. Ponekad je dovoljna i samo najava otvaranja ili proširivanja industrijskih pogona, tj stranih investicija, makar bilo i nejasno šta je to investicija a šta običan kupoprodajni odnos. Tu dilemu zadali su nam lider SNS-a Aleksandar Vučić i bivši ministar privrede Saša Radulović, od kojih prvi najvaljuje dolazak nemačkog investitora na velika vrata u srpsku industriju a drugi kaže da je nemačka kompanija prvo planirala da proda autobuse Beogradu, ali pošto su oni preskupi za nas, da je odlučeno da nam proda samo polovne šasije sa motorom i prenosom. Niko još nije uspeo da utvrdi šta je od ovoga istina, tim pre što se ni Mercedes o ovome ne izjašnjava za razliku od Mađarske gde je najavio “pozitivno iznenađenje narednih meseci” .\nIz redova vodeće partije stigle su i najave za kupovinu fabrike “Zastava Partner Pes” iz Surdulice, kao i da će finska fabrika Sisu postati strateški partner FAP-a iz Priboja.\nSa Fererom je potpisano pismo o namerama o gajenju lešnika – što je inače najneobaveznija forma iskazivanja interesovanja – a u malo konkretnijem slučaju prvi potpredsednik Vlade je u Staroj Pazovi otvorio fabriku autodelova za francuska vozila, koja bi trebalo da obezbedi radna mesta za 150 ljudi.\nKod nas su planovi obično dugoročni, načešće jer su na dugom štapu pa je tako ponovo najavljeno da će Žeželjev most, koji je srušen pre 15 godina tokom bombardovanja, konačno biti gotov u junu 2015., posle samo 16 godina rekonstrukcije. To međutim nije jedini most koji će unaprediti saobraćajnu infrastrukturu u Srbiji. Kandidat za gradonačelnika Beograda koalicije SPS-PUPS-JS Aleksandar Antić polaže velike nade u izgradnju mosta Borča – Zemun koji će po njemu stvoriti uslove da se Borča razvije u centar “trećeg Beograda” što je do juče bio uspeh koji su u gradu jednako medijski delili SPS i DS a pre njih sada već bivše ministarstvo za NIP pod rukovodstvom Ujedinjenih regiona Srbije.\nAntićev fokus na reke se ne svodi samo na mostove – on je najavio da će gradski Sekretarijat za životnu sredinu izdvojiti 10 miliona dinara za studiju o izgradnji terminala u Beogradu, koja će pokazati na kojoj lokaciji će se graditi terminal i kakav će biti. Naime, Srbija nema nijedan terminal za odlaganje brodskog otpada a prema nekim proračunima potrebno joj je devet terminala na Dunavu, Savi i Tisi.\nAli od svih ovih poduhvata koje optimistično najavljuju i vlast i opozicija, najambiciozniji je “Beograd na vodi”, koji je u najvećoj meri kritikovan u javnosti.\n“Beograd na vodi” zapravo obećava kulu od 180 metara, četiri nova hotela, šoping molove, 200.000 radnih mesta, a rok izgradnje za sve to je od šest do osam godina uz investiranje tri milijarde dolara šeičkog novca. Kao investitor ovog ogromnog urbanističkog projekta najavljen je biznismen iz Ujedinjenih Arapskih Emirata Mohamed Al Abar koji bi prema najavama trebalo da investira 3,1 milijarde dolara. Mnogi Beograđani sarkastično na internetu komentarišu kako je velika šansa da će, s obzirom na aktuelnu ekonomsku situaciju, ovaj projekat pre prerasti u “Beograđane na vodi”.\n“Idejni plan šeika je da počistimo sve odatle, da to bude jedini zadatak Srbije, on obezbeđuje tri milijarde i sto miliona dolara za izgradnju svega. Onda treba da vidimo kako ćemo i mi i onda da se naplatimo prodajom toga kad se završi. To sve posle menja”, izjavio je tim povodom Aleksandar Vučić a Železnice Srbije već su najavile da su ozbiljno shvatile svoj deo posla.\nBeograd kako piše Kontrapress, takoreći već tradicionalno izranja iz vode u vezi sa izborima i političkom propagandom, kao što je to bilo i 2012. godine kada je posle višegodišnje pauze dolaskom bivšeg gradonačelnika Njujorka, republikanca Rudolfa Đulijana ponovo pokrenuta priča o spuštanju glavnog grada Srbije na reku.\nU ovom tekstu je, kao i u realnosti, na poslednjem mestu kultura, koja takođe nije imuna na rovovsku borbu za glasove. Naime, za septembar je najavljen završetak rekonsturkcije Malog pozorišta “Duško Radović” koje ne radi već 4 godine. Ono bi u junu trebalo da dobije upotrebnu dozvolu a u njega je uloženo 580 miliona dinara”.\nManje upadljiva ali takođe aktuelna su obećanja Demokratske stranke da će pokrenuti prehrambenu industriju i ulagati u energetiku i obrazovanje. Oni imaju i socijalni program – bolju zdravstvenu zaštitu, unapređenje zaštite porodilja i deljenje besplatnih udžbenika za decu.\nŽelja da se dopadne deci međutim izgleda da najviše bukti u lideru URS-a Mlađanu Dinkiću koji je obećao uvođenje besplatnih letovanja i zimovanja za osnovce, ali i besplatnu užinu za najmlađe. Osim toga, Dinkić je najavio i dalje podsticanje zapošljavanja (do sada nam to doduše nije bio najuspešniji posao), povećanje budžeta za poljoprivredu za 25% i ukidanje birokratije (mukotrpan višedecenijski posao, koji nisu stigli da završe u prošlim mandatima).\nNajskromnija sa najavama je Liberalno demokratska partija koja smatra da su svi drugi “imali svoju šansu na vlasti i da nisu ništa uradili, jer nemaju ni snage ni volje da to urade” i da je sada red na njih.\nReč nedelje je naša stalna rubrika – svake nedelje uredništvo “Biznisa i Finansija” bira reč za koju veruje da će obeležiti narednih sedam dana. Od petka do petka agencija Real Time Clipping prati pojavljivanje ove reči u ekonomskom i političkom kontekstu. Ove nedelje pratili su pojavljivanje reči “radovi” u kontekstu predizborne kampanje.


Dačić: Kad vidim ko ga sve napada, Vučić mi je još draži\nRekao je da je za proteklih nekoliko godina Srbija ostvario velike promene, vlast vodi zemlju a SPS i SNS su, dodaje, preskočile sve prepreke, mnoge i veštačke, koje su bile između njih, a sada zajedno preskaču sve prepreke i Srbija ide napred.\nPredsednik SPS-a je rekao da nećemo ni zaboraviti ni genocid u Prvom svetskom ratu, u Drugom takođe i genocid nad Srbima u NDH, ni onaj počinjen ovde u Srbiji, ni devedesete jer "nas optužuju za genocid i etničko čišćenje a Srbi su najveće žrtve etničkog čišćenja i genocida".\nNećemo, kaže, prihvatiti ni lažnu sliku koju su nam nametnuli kako bi opravdali što su nas bombardovali, a nećemo dozvoliti ni da nas "pljuju" oni koji kažu da je RS genocidna tvorevina, koji svašta pričaju protiv svoje zemlje ni oni "koji se odriču velike Srbije, a neće da brane ni malu Srbiju".\nPodvukao je i da je Srbija sada poštovan i pouzdan i predvidiv partner svuda u svetu.\nDodao je i da su socijalisti Vučića podržali na predsedničkim izborima jer je narodni kandidat i da je u najboljem interesu Srbije to što je pobedio na predsedničkim izborima.\n"Kada vidim ko ga napada i kako se ujedinjuju protiv njega, nekako mi je još draži, kada to vidim moja je podrška još čvršća", rekao je lider SPS.\nKako je rekao, na beogradske izbore će ići rasterećeno, jer će zajedno pobediti.\nSkupu su prisustvovali najviši državni i funkcioneri SNS-a, Maja Gojković, Nebojša Stefanović, Zorana Mihajlović, Jadranka Joksimović, Nikola Selaković, Goran Knežević, Zoran Đorđević, Zlatibor Lončar, Nela Kuburović, potpredsednici Milenko Jovanov, Miloš Vučević, Marija Obradović...\nTakođe, prisustvovali su i predstavnici koalicionih partnera Aleksandar Vulin, Dragan Marković Palma, Rasim Ljajić, Nenad Popović, a ima i poznatih ličnosti iz javnog i kulturnog života, glumci Lazar Ristovski, automobilista Dušan Borković, teniski trener Bogdan Obradović, Veselin Šljivančanin...\nNa obeležavanju devet godina postojanja SNS bili su i gosti iz inostranstva – zamenik šefa valdajuće mađarske stranke FIDES Zoltan Bona, poslanik grčke NEA Demokratia Stavros Kalafatis, poslanik Narodne stranke u Kongresu Španije Ruben Moreno Palankes, potpredsednik bosanske Partije demokratskog progresa Igor Crnadak, predstavnik Komunističke partije Kine ÄŒi Lin ÄŒun, te i direktor Fondacije Hans Sajdel Luc Hobel i predstavnik Fondacije Konrad Adenauer Gordana Filipović.\nSNS je nastao 2008. godine kada su Tomislav Nikolić i Aleksandar Vučić napustili SRS, osnovali novu stranku – Srpsku naprednu stranku koja je već na prvim parlamentarnim izborima, na kojima je učestvovala, 2012. godine, osvojila vlast na programu sveobuhvatnih reformi i evropskih integracija.\nOd 2012. godine do danas SNS je vodeća stranka koja kreira i sprovodi državnu politiku.\nU narednim parlamentranim 2014. a zatim i 2016. godine potvrdila je svoju vodeću ulogu sa osvajanjem većine u parlamentu a njen lider Aleksandar Vučić na izborima u proleće ove godine pobedio je na predsedničkim izborima u prvom krugu glasanja.\nOsnovi i glavne karakteristike te politike su, na spoljnopolitičkom planu ulazak Srbije u EU i prijateljski odnosi sa Ruskom Federacijom, Kinom i SAD, na regionalnom planu očuvanje mira i stabilnosti i međusobna saradnja.\nNa unutrašnjem planu politika SNS-a je sprovođenje reforme na svim nivoima, uz fiskalnu stabilnost i ekonomski razvoj, smanjenje nezaposlenosti i unutrašnje jedinstvo zemlje.\nBrisel traži od Prištine: Ukinuti tarife i formirati ZSO 2\nDačić zadovoljan rezultatima SPS-a na lokalnim izborima 1\nSaša Janković se povlači iz politike 2\nBrisel traži od Prištine: Ukinuti tarife i formirati ZSO 41\nObradović: Brine me atmosfera nasilja i linča 4\nPorušeni spomenici na pravoslavnom groblju u Lipljanu 1100\n18:45 December 17, 2018\nDačić zadovoljan rezultatima SPS-a na lokalnim izborima\n18:32 December 17, 2018\n18:25 December 17, 2018\n18:15 December 17, 2018


DS o situaciji na Severu: Vučić ispunjava preuzete obaveze, dižu galamu da sakriju istinu - Radio Goraždevac\nDS o situaciji na Severu: Vučić ispunjava preuzete obaveze, dižu galamu da sakriju istinu\nRežim u Beogradu odgovaran je za sav haos na administrativnim prelazima. Za zvanični Beograd ovo sigurno nije iznenađenje, a galama koju sada podižu služi samo za to da sakrije istinu, ocenila je potpredsednica, Demokratske stranke (DS) Tatjana Manojlović novonastalu situaciju na krajnjem Severu Kosova. Predsednik Pokreta Dveri, Boško Obradović, sa druge strane, zatražio je od srpske vlade da poništiti Briselske sporazume i stavi vojsku u pripravnost.\nPotpredsednica Demokratske stranke smatra da vlasti u Srbiji namerno nisu uradile ništa u vezi sa rešavanjem problema registarskih oznaka za automobile i druga vozila na KiM-u i da su svesno pustile da bez novog dogovora i rešenja istekne rok važenja sporazuma o tablicama, koji je pre pet godina potpisan u Briselu.\n„Reč je očigledno o političkoj igri u kojoj vođa režima u Beogradu, Aleksandar Vučić, ispunjava obaveze koje je preuzeo u pregovorima sa Prištinom i istovremeno pokušava da sačuva rejting među biračima, pred kojima se predstavlja kao nacionalista i nepobediv borac za državne i nacionalne interese“, navela je Manojlovićeva, prenosi Beta.\nPrema njenim rečima, u toj igri profitiraju „vlada u Prištini i njen predsednik Aljbin Кurti (Albin), koji vodi svoju predizbornu kampanju i promoviše takozvanu politiku reciprociteta“, dok gube građani i privreda Srbije, a posebno preostali Srbi na KiM.\nKako je navela, „za zvanični Beograd ovo sigurno nije iznenađenje, a galama koju sada podižu služi samo za to da sakrije istinu“.\n„Naravno da su i Vučić i njegovi poslušnici iz Srpske liste znali da će Кurti dovesti jedinice specijalne policije na Jarinje i da će iskoristiti ‘poklon’ iz Beograda za svoju predizbornu kampanju, ali su o tome ćutali“, mišljenja je Manojlović.\nTo shvata većina ljudi na KiM, kaže i dodaje da takođe većina sa kojom je razgovarala juče i danas govore isto:\n„Ako Кurti sve ovo radi na svoju ruku, bez znanja srpske strane i protivno postojećim sporazumima, šta onda u njegovoj vladi i dalje rade predstavnici Srpske liste“, istakla je Manojlovićeva.\nPredsednik pokreta Dveri, Boško Obradović, povodom novonastale situacije na Severu Kosova, zatražio je od Vlade Srbije da poništi sve dosadašnje Briselske sporazume i prekine trenutni dijalog sa vlastima u Prištini, koji bi, po njegovoj oceni, trebalo nastaviti u Savetu bezbednosti Ujedinjenih nacija, prenosi Beta.\nOn je u saopštenju dodao i da bi Vlada Srbije trebalo da zatraži povratak do 1.000 pripadnika srpskog državnog osoblja na Kosovo, što je predviđeno Rezolucijom 1244 Saveta bezbednosti UN.\nPredsednik pokreta Dveri je ocenio i da su dosadašnji pregovori u Briselu bili „samo na štetu srpskog naroda“.\n„Najbolji primer je Zajednica srpskih opština koja nikada nije formirana dok je Srbija pod vlašću Srpske napredne stranke pristala da se odrekne policije, tužilaštva, sudstva, energetike, telekomunikacija i mnogih drugih svojih nadležnosti na Kosovu i Metohiji“, naveo je Obradović.\nOn je istakao i da vlast ne sme da dozvoli da se „separatisti obračunavaju sa golorukim narodom“, već mora da reaguje računajući i upotrebu vojske i policije.\n„Niko ne želi rat i sve treba učiniti da prevlada mir, ali isto tako se ne sme dozvoliti bilo kakvo novo stradanje Srba na Kosovu i Metohiji“, zaključio je Obradović.


U Velikom Gradištu održana tribina Projekta „Niste sami“ • Poportal\nU Srednjoj školi „Miloje Vasić“ u Velikom Gradištu, 08.oktobra, održana je tribina Projekta „Niste sami“, sedma u ovoj godini.\nKampanja „Niste sami“ pokrenuta je u oktobru 2018. godine, dan nakon Međunarodnog dana mentalnog zdravlja, pod pokroviteljstvom predsednice Narodne skupštine Republike Srbije, Ministarstva za rad, boračka i socijalna pitanja i UNICEF-a, a sa ciljem prevazilaženja predrasuda prema mladim osobama sa problemima mentalnog zdravlja i invaliditetom.\nMeđu uvodnim govornicima prisutnima se obatio predsednik opštine Veliko Gradište, Dragan Milić.\n“Svedoci samo da imamo takvu decu, da smo nažalost unekoj fazi, otvoreno govoreći, da ponekad, vrlo često, krijemo neku bolest, što mislim da nije dobro i mislim da su ovakvi skupovi veoma značajni. U Velikom Gradištu ima primera dobre prakse, gde je zahvaljujući Jeleni Marković, njeno udruženje Srbija velikog srca ta fama počela da se razbija. Jelena je sa svojim udruženjem uspela da animira desetak dece sa problemima koja sada trče za loptom, vežbaju u parku, crtaju, a prekjuče su se radovala dolasku Bobe Kovača, selektoru odbojkaša.“,\nrekao je Milić, navodeći da je mali broj opština koje su se opredelile da se organizuju tribine i da će opština Veliko Gradište i ubuduće stajati na raspolaganju.\nPredsednik Društva neurologa, Ranko Raičević, napomenuo je da, kao lekar, zna kolik je tanka linija između bolesti i zdravlja. “Toliko da svi mi koji smo u formi, u sledećem trenutku možemo biti s one druge strane, da ćemo mi biti bolesni.\nU tom smislu Projekat Nismo sami ne vodi se samo pričom o duševnim poromećajima i problemima razvoja mladih, on treba da bude priča o svim oblicima stigmatizma u svetu.“, istakao je on, potencirajući na razgovoru o problemima i druženju kao vidu terapije.\n“Ono što bih ja volela da vam ostane u svesti nakon ovog skupa je da populacija o kojoj danas govorimo jeste hrabrija, izdržljivija od svih nas. Njihova borba ne prestaje. Bore se protiv problema koje imaju, bore se za priliku da budu to što žele da budu i što mogu da budu, bore se protiv nas. Mi se ne ponašamo uvek onako kako treba da se ponašamo.“,\nrekla je u obraćanju Jelena Marković, predsednica Humanitarne organizacije za regionalnu podršku osobama sa invaliditetom „Srbija velikog srca“.\nU ovoj godini, domaćini tribina bile su opštine Savski venac, Sremski Karlovci i Vrbas, i gradovi Zrenjanin i Novi Sad. U gradovima širom Srbije, ove će godine biti održano 12 tribina.\nArriva Litas u znak protesta obustavlja saobraćaj na teritoriji Srbije\n25/09/2020 Biljana Petrović


Dodik: Glavne teme u Zagrebu most na Savi i migranti kojih u deluju Bihaća - Svet - Dnevni list Danas\nPočetna » Svet » Dodik: Glavne teme u Zagrebu most na Savi i migranti kojih u deluju Bihaća\nDošlo je do urušavanja osnovnih principa odnosa u BiH, najviše je stradala konstitutivnost naroda i danas vidimo pokušaje najvećeg naroda, bošnjačkog, koji pokušava da majorizira poziciju Hrvata i Srba, ali i Republike Srpske, rekao je član Predsedništva BiH Milorad Dodik, posle razgovora sa hrvatskim predsednikom i premijerom u Zagrebu.\n0Piše: FoNet 16. septembra 2020. 19.16\nDodik je nakon sastanaka s predsednikom i premijerom Hrvatske u Zagrebu izjavio je da su teme sastanka bile most na Savi i migranti kojih u deluju Bihaća ima se oko 10 hiljada. Oni se sada „parkiraju“ u BiH, to je naš problem i moraćemo to rešiti.\n„Ključno pitanje je pitanje političkih odnosa. Dejtonski sporazum je doneo mir, ali nizom intervencija međunarodnog faktora došlo je do urušavanja osnovnih principa odnosa u BiH. Najviše je stradala konstitutivnost naroda tako da danas možemo da vidimo pokušaje najvećeg naroda, bošnjačkog, koji pokušava da majorizira poziciju Hrvata i Srba, ali i Republike Srpske“, rekao je Dodik.\nOn je rekao da je na današnjim sastancima uočeno da je „bošnjačka strana predvođena SDA pre nekoliko meseci donela deklaraciju o novoj Bosni i Hercegovini koja ne predviđa niti entitete ni konstituivne narode.\n„Hrvatska ima značajnu ulogu, ona je članica EU, treba da osigura da konstitutivni narodi imaju zaštićena svoja prava. Mi iz RS imamo dobru saradnju s političkim predstavnicima Hrvata, ali to nije na štetu Bošnjaka“, izjavio je Dodik i istakao da nije došao u Zagreb da nekog kleveće.\nKako je istakao, prema poslovniku Predsedništva BiH, svaki član ima mogućnost da posećuje druge zemlje. Komšić je bio u Severnoj Makedoniji, Džaferović u Turskoj, i to niko nije problematizovao, rekao je Dodik\nMilorad Dodik, Zagreb, Zoran MilanovićZagreb


Tilerson o Balkanu: Etničke linije da ne budu borbene linije - Prnjavorski informativni portal\nAmerički državni sekretar Reks Tilerson pozvao je danas narode na Balkanu da napuste “stare animozitete” kako bi se održao mir u regionu i poručio da će SAD nastaviti da sarađuju sa partnerima u EU kako bi omogućili stabilnost, prosperitet i demokratiju na Balkanu.\n“Imate priliku da odredite novi tok istorije, krvne linije ne bi trebalo više da budu linije bitke”, rekao je Tilerson u predavanju o američkom partnerstvu sa Evropom, koji je održao u centru “Vudro Vilson”.\nOn je naveo da SAD u svijetu vide da postoji “nova generacija Srba, Hrvata, Albanaca, Bošnjaka i Kosovara i drugih koji će oprostiti prošlosti, iako ne mogu nikada da je zaborave”.\n“SAD priznaju krhkost Balkana i nastaviće da sarađuju sa partnerima u EU kako bi doveli stabilnost, prosperitet i demokratiju u region. Ljudima balkanskih zemalja kažemo da napuste stare animozitete, tako da se mir može održati”, poručio je Tilerson.\nPlenković u Budimpešti novinara pitao da li je u Hrvatskoj ili u Beogradu


DS i naprednjaci će zajedno da oforme vladu | Srbija izbori 2022\n» DS i naprednjaci će zajedno da oforme vladu\nDS i naprednjaci će zajedno da oforme vladu\nSrpska radikalna stranka ne želi u vlast ni sa jednom strankom koja se zalaže za Evropsku uniju, ističe za Danas Dragan Todorović, potpredsednik SRS. On dodaje da je za radikale strano to što mnoge partije mogu sa svakim u koaliciju, što znači da nemaju ni ideologiju ni program već da im je „glavni cilj da se osvoji određeni broj mesta u parlamentu i da njima trguju“.\n- SRS je najstabilnija partija u Srbiji, jer je naše uporište u biračkom telu dosta solidno iako postoje manje oscilacije u zavisnosti od nekih događaja. Na izborima očekujemo sigurno dvocifren procenat glasova - navodi Todorović.\nZašto ste rešili da ne budete na poslaničkoj listi?\n- Zamolio sam Predsednički kolegijum SRS da me oslobodi obaveze da budem na poslaničkoj listi zato što su okolnosti takve da ne mogu da dam pun doprinos u kampanji. Jedno duže vreme ne mogu da dam doprinos ni kao predsednik Izvršnog odbora, zato što sam morao da podignem kredit i stavim stan pod hipoteku, a rate su dosta velike, tako da moram da se posvetim poslu. Kao i mnogi, uzeo sam kredit u „švajcarcima“ i to me je bukvalno urnisalo.\nKakvu ćete sada ulogu imati u SRS?\n- Ja sam potpredsednik stranke i radiću sve što budem mogao, ali neću moći da učestvujem non stop u kampanji, pogotovo ne u finišu kad krenu putovanja.\nA šta se dešava s Gordanom Pop Lazić? Da li je istina da je Šešelj odlučio da se ona ne nađe na listi?\n- Ne bih hteo da tumačim ili komentarišem bilo kakve spekulacije. U SRS postoje određene procedure koje se sprovode i to je unutarpartijska stvar. Ona je i dalje član SRS i potpredsednik.\nS kojim partijama bi SRS mogla da eventualno formira postizbornu koaliciju?\n- Hoćemo u koaliciju sa strankama koje ozbiljno žele da se uhvate u koštac s ekonomskom i socijalnom bedom u kojoj se nalazi država i to uz saradnju sa državama kao što su Rusija i Kina. Tražimo i odlučnu borba protiv kriminala i korupcije, ali i odbranu suvereniteta i integriteta države, pre svega kada je u pitanju KiM.\nPa, koje su to stranke?\n- Neka vaši čitaoci sami zaključe s kim hoćemo u vlast.\nA koliko takvih partija ima u Srbiji?\n- Mislim da postoje stranke koje bi se prihvatile ovog cilja, ali ćemo videti posle izbora da li su one i osvojile dovoljan broj glasova. Zato je sada potpuno bespredmetno razgovarati o tome.\nUkoliko vam sutra i DS i naprednjaci ponude da s njima formirate vladu, kojoj biste opciji bili bliži?\n- Odbacujemo obe. Ipak, DS potpuno razumemo i uvažavamo kao političkog činioca na političkoj sceni Srbije. Potpuno nam je jasan njihov program i ideologija otkad su osnovani, iako se ne slažemo sa time. Kada je u pitanju SNS, smatramo da je to najštetnije za građane Srbije, zato što ih obmanjuju pričom koja ima za cilj isključivo da osvoji što veći broj glasova. Postavljaju se blizu pozicije SRS, s jedne strane, a s druge blizu pozicije DS, što je potpuno nespojivo. Ta prevara će biti vrlo skupa po Srbiju, kao što je bila sa DOS-om.\nSudeći prema istraživanjima, mislite li da će jedna od te dve partije sigurno formirati vladu?\n- Mislim da će morati zajedno da formiraju vlast. Koliko znam, već odavno je dogovoreno da ko bude osvojio više glasova, DS ili SNS, taj će dobiti i mesto premijera. Međutim, prema poslednjim istraživanjima, vlast teoretski neće moći da bude formirana bez nas.\nNa čemu će se fokusirati vaša kampanja?\n- Ekonomski i socijalni oporavak, pokretanje saradnje sa državama s kojima možemo da sarađujemo na ravnopravan način, borba protiv kriminala, korupcije, kao i borba za očuvanje suvereniteta i integriteta naše države. To će biti fokus naše kampanje.\nKo će biti kandidat SRS na eventualnim prevremenim predsedničkim izborima?\n- To će biti Aleksandar Martinović, koji je ujedno i na drugom mestu na izbornoj listi za parlamentarne izbore.


Vesti online / Vesti / Svet / Kurc tvitovao na ćirilici\nMinistar inostranih poslova Austrije Sebastijan Kurc, koji je u ponedeljak i utorak, boravio u Beogradu, o svojoj poseti na Tviteru pisao je na srpskom, na ćirilici.\nPodrška Vladi Srbije: Sebastijan Kurc\nOn je, posle sastanka sa premijerom Srbije Aleksandrom Vučićem, napisao, na svom Tviter nalogu "Hvala premijeru Vučiću za dobar sastanak. On je garant reformi u Srbiji i stub stabilnosti u regionu".\nKurc, koji je najmlađi član austrijske vlade, veoma je aktivan na društvenim mrežama, ali je ovo prvi put da je tvitovao na srpskom.\nNjegova poruka na zvaničnom nalogu, je izraz poštovanja prema Srbiji i Vladi, koju je izneo i tokom konferencije za medije, gde je u više navrata srpske vlasti za sprovedene reforme i angažovanje za stabilnost u regionu.\nХвала @SerbianPM Вучић за добар састанак. Он је гарант реформи у Србији и стуб стабилности у региону. — Sebastian Kurz (@sebastiankurz) February 9, 2016\nU daljim tvitovima o poseti, ovaj put na nemačkom, sa fotografijama sagovornika, premijerom Vučićem, napisao je da će Austrija podržati Srbiju u njenom procesu evropskih integracija, a sa sastanka sa šefom srpske diplomatije Ivicom Dačićem, on je "tvitovao" "Srbija je važan partner u izbegličkoj krizi".\nMinistar inostranih poslova Austrije ocenio je u Beogradu da je srpska zajednica u Austriji dala značajan doprinos toj zemlji.\n- Nemamo samo jake ekonomske veze, već kulturne i ljudske. Dobro sarađujem sa srpskom zajednicom u Austriji, gde živi oko 200.000 ljudi srpskog porekla, a koji daju značajan doprinos zemlji - naglasio je on.\nPrivrednicima dobro u Srbiji\nAustrijski privrednici koji su bili u delegaciji s optimizmom gledaju na budućnost privrede i razvoj tržišta Srbije.\nČlan borda Strabaga Herbert Krutina nadležan za poslove gradnje u jugoistočnoj Evropi ukazao je da je ova kompanija već godinama zastupljena u Srbiji, gde poseduje ćerka firme. Krutina je ukazao da je važno za privlačenje investitora da u Srbiji postoji politička stabilnost, pravna sigurnost, zaštita investicija, kao i kontinuirani razvoj.\nPredsednik Senata privrede Srbije, koji je nastao na inicijativu Senata privrede Austrije i Nemačke, Ivan Gros ističe da su austrijski privrednici koji su u velikom broju prisutni u Srbiji zadovoljni, u globalu, uslovima sa kojima se suočavaju.


Šest decenija komšijskog susretanja na Ublima | Trebinje Danas\nSvetom liturgijom u crkvi Svetog despota Stefana i polaganjem cvijeća na spomenik Luki Vukaloviću danas je na Zubačkom Ublima kod Trebinja zaršen dvodnevni tradiocionalni sabor naroda Hercegovine i Crne Gore.\nTradicionalo saborovanje na tromeđi Republike Srpske, Crne Gore i Hrvatske, sinoć je otvorio gradonačelnik Trebinja Luka Petrović koji je istakao da je veliko zadovoljstvo održavati tradiciju okupljanja dugu šest decenija na mjestu koje je po mnogo toga vrijednog ostalo upamćeno u istoriji i u narodu.\n"Želim da nas Ubla okupljaju na druženje, da budemo zajedno u ljubavi i zabavi, da ova komunikacija teče i u narednim decenijama i vijekovima, da bude nasljeđe za našu omladinu", poručio je Petrović.\nOn je istakao da Ublima infrastrukturno mnogo šta nedostaje, ali da je Gradska uprava ozbiljna u namjeri da do narednog sabora obezbijedi mnogo bolje uslove za posjetioce ovog izletišta, prije svega, dovođenjem vode, što će biti realizovano u narednih godinu dana.\nPredsjednik opštine Herceg Novi Stevan Katić naglasio je da je ovaj grad tijesno povezan sa Trebinjem, istorijski, geografski i kulturološki, a prije svega prijateljskim, kumovskim i porodičnim vezama.\nPosjetioce trebinjskog izletišta do kasnih večernjih sati zabavljali su izvođač narodne muzike Milomir Miljanić, kulturno umjetnička društva iz Trebinja i narodni guslari.


Evropski parlament razmotrio rezoluciju o Kosovu\nPred godišnjicu proglašenja kosovske nezavisnosti, Evropski parlament je danas u Strazburu raspravljao o državi koju još uvijek nisu priznali svi susjedi, kao ni sve evropske članice. Na Kosovu treba još dosta toga učiniti kako bi se uspostavila pravna država u punom smislu te riječi, ukazuje se, uz pozdravljanje poteza zvaničnog Beograda koji je dao saglasnost za razmještanje evrpske civilne misije.\nRezolucija o kojoj će se evropski parlamentarci izjasniti sutra ujutro, naglašava važnost da se na Kosovu što prije uspostavi puna vladavina zakona, pravna država koja će štititi pripadnike svih etničkih zajednica. U tom se svjetlu naglašava važnost evropske misije EULEX, kao i stav zvaničnog Beograda koji je dao saglasnost na razmještanje evropske civilne misije na Kosovu.\nU rezoluciji se Srbija ohrabruje da nastavi sa konstruktivnim pristupom ovom pitanju što je u istom tonu sa nastojanjem njene vlade da se se priključi EU. Pozitivne pomake bilježi i autor rezolucije, koji naglašava kako će se u skoro vrijeme vlada u Beogradu morati odlučiti, ili Evropa ili zatvaranje očiju pred činjenicama.\n"Nadam se, nisam potpuno siguran ali ima ohrabrujućih znakova, da Srbija, srpska vlada i većina u Srbiji smatra da je budućnost njihove zemlje u EU. Mislim da će to, konačno, biti važnije za Srbiju nego konstantna borba sa prošlošću. Zbog toga vjerujem da će Srbija prihvatiti, možda ne i priznati nezavisnost, ali priznati realnost kakva jeste na Kosovu, realnost kakvu više ne mogu promijeniti. Ne mogu se u Srbiji beskonačno boriti protiv kosovske nezavisnosti, bez kraja se suprostavljati evropskoj misiji i samoj Uniji, a u isto vrijeme nastaviti sa progresom prema Evropi. Zato mislim da je perspektiva evropskog članstva najvažnija stvar koju većina u Srbiji želi i zbog toga će prihvatiti realnost na Kosovu. Dugoročno, to će podstaknuti i konstruktivniju ulogu i u BiH, gdje još uvijek imaju dvoznačne odnose sa bosanskim Srbima, što stvara brojne probleme u BiH i čini gotovo nemogućim da ta zemlja funkcioniše kao jedinstvena država", kazao je autor rezolucije Jost Lagendajk.\nOn priznaje da ideja podjela kao jedinog mogućeg rješenja još nije umrla, ni na evropskoj ni lokalnoj sceni. Međutim, nije riječ o politici kakvu zastupa Brisel.\n"Podjela je još uvijek opcija za koju neki u regionu, ali i u Evropskoj uniji, misle da je najbolje rješenje problema. Duboko uvjereni da to nije slučaj, mi se u Evropskom parlamentu snažno borimo protiv pođele Kosova jer znamo, ako dozvolimo da se to dogodi, imaćemo sličan proces na djelu i u Srbiji, BiH, Makedoniji, što znači da će to otvoriti Pandorinu kutiju. Nakon što se bivša Jugoslavija podijelila na tako mnogo dijelova, cijela EU je više nego sita i umorna od silnih podjela država. Ono što je sada po srijedi je stav Unije da održi cjelovitost država i spriječi nastavak procesa podjela. To je snažna poruka Beogradu, Banja Luci, kao i Albancima u Makedoniji- ne idite na soluciju podjela, jer za takvo nešto nećete dobiti evropsku podršku", ističe Lagendajk.\nUz zabrinutost zbog usporenih reformi, ozbiljnih ekonomskih prilika na Kosovu, široko rasprostranjene korupcije i organizovanog kriminala, evropski parlamentraci pozivaju Evropsku uniju na snažniji angažman, ekonomsku i političku pomoć Kosovu, što je, sa strane Brisela, i ovaj put potvrđeno.


Brčanski Forum - Esed Kadrić kao Robin Hud: Bogati (advokati) se moraju fiskalizirati\nEsed Kadrić kao Robin Hud: Bogati (advokati) se moraju fiskalizirati\nNakon odluke brčanskog Apalacionog suda, osmomjesečna obustava rada odvjetnika će biti okončana jer je utvrđeno da Zakon o fiskalnim sustavima, čijom se izmjenom fiskalizira odvjetnička djelatnosti, nije u skladu sa Statutom Distikta.\nPredsjednik Skupštine Esed Kadrić to je prokomentirao na način da poštuje odluku suda, najavljujući i nove poteze zakonodavne vlasti.\n„Jasno je da je sud utvrdio da se radi o proceduralnom propustu, zato što se nije Zakonodavna komisija izjasnila o amandmanu na Zakon o fiskalizaciji, a ne o materijalnoj neusklađenosti propisa. Nakon ovoga mislim da će uslijediti ponovna inicijativa za usvajanje zakona koji će uvesti advokate u sistem fiskalizacije“, rekao je Kadrić.\nTom prilikom iznio je i svoj stav na, kako kaže, pogrešno tumačenje presude od pojedinaca.\n“Žalosti me što imamo pojedince koji se raduju činjenici da oni koji ostvaruju velike prihode u ovom trenutku neće biti u sistemu fiskalizacije, zanemarujući činjenicu da obični trgovci ili sitne zanatlije moraju biti u tom sistemu. To je njihovo određenje u odnosu na sve kategorije građana”, poručio je Kadrić.


Vesti online / Vesti / Svet / Moskva "žali": EU povlači ambasadora iz Moskve\nEU će pozvati na konsultacije svog ambasadora u Rusiji posle afere trovanja bivšeg ruskog agenta Sergeja Skripalja u Velikoj Britaniji.\nEU ambasador "napušta" Rusiju\n- Postignut je dogovor da ambasador EU u Moksvi bude pozvan na konsultacije - izjavio je neimenovani evropski zvaničnik posle prvog dana samita EU, što je potom potvrdio holandski premijer Mark Rute.\nEvropski lideri optužili su Rusiju da je "vrlo verovatno" iza trovanja Skripalja i njegove ćerke Julije koji 4. marta u engleskom gradu Solzberiju.\n* Peskov: "London će morati da odgovara za optužbe"\nPosle Velike Britabije koja je to već učinila, neke zemlje EU planiraju da proteraju ruske diplomate ili da svoje ambasadore u Rusiji pozovu na konsultacije, rekli su Frans presu izvori bliski samitu.\nPortparol Kremlja Dmitrij Peskov rekao je danas da Moskva "žali" zbog odluke EU.\n- Svakako nam je žao,..i da se takve odluke i procene donose - rekao je Peskov i dodao, kako prenosi Tass da se Moskva ne slaže sa takvom odlukom i ponovio da "Rusija apsolutno i nedvosmisleno" nije povezana sa slučajem Skripalj.\nSkripalj i njegova ćerka Julija 4. marta pronadjeni u nesvesnom stanju na klupi u Salisburiju, nakon čega su hospitalizovani i nalaze se u teškom stanju.


Najbolji regionalni „Red Hot Chili Peppers tribute“ bend u Omladinskom centru u Zeječaru - East Side portal\nNajbolji regionalni „RED HOT CHILI PEPPERS tribute“ bend, „Ritam sex-i-ja“ , dolazi u Zaječar u subotu, 14. aprila! Zaječarska publika, kao i ona ostala, će imati priliku da uživa u pravom audio vizuelnom spektaklu, kao i hitovima najboljeg fank-rok benda svih vremena.\nBend je nastupao u gotovo svim većim klubovima u regionu i za veoma kratko vreme je postao prava RHCP atrakcija. Tokom 2014. godine su organizovali veliku regionalnu turneju u okviru koje su nastupali na velikim muzičkim festivalima u Srbiji, Bugarskoj, Sloveniji i Bosni i Hercegovini. 2017. godine, nastupali su i na novosadskom EXIT Festivalu. Repertoar benda „Ritam Sex-i-Ja“ sastoji se od najvećih hitova grupe „Red Hot Chili Peppers“, i to od onih najstarijih iz 80-ih, pa sve do pesama sa njihovog najnovijeg albuma, "The Getaway" (2016). Svojim nastupima već skoro pet godina uspešno prenose energiju Red Hot Chili Peppers-a tako da se na njihovim nastupima publika oseća kao da je na koncertu pravih Peppers-a.\nCena karata u pretprodaji je 200 RSD, dok će na ulazu koštati 250 RSD. Koncert počinje u 22h. Pozivamo sve zainteresovane sugrađane da prisustvuju ovom spektakularnom muzičkom događaju koji će se održati u komšijskom gradu Zaječaru.\nkultura\tNegotin\tkoncert\tZaječar\n04 # np 12-04-2018 14:42\nizvinte,koga briga za ovo?


Vučić o poseti Kosovu | N1 Srbija 2\nPredsednik Srbije Aleksandar Vučić je izjavio da će ići na Kosovo ovog vikenda, kao što je to ranije najavljeno. Vučić je kazao i da će dijalog u Briselu biti nastavljen, ali "ne u ono vreme kada su najavili iz EU", jer će, kako je rekao, tada biti u poseti Kini.\nVučić je na konferenciji za novinare u Beogradu rekao da posetu počinje obilaskom jezera Gazivode i da očekuje da sve protekne mirno.\n"Ja sam na Gazivode išao dva ili tri puta, mi Gazivode smatramo srpskim resusrsom, ali resursom i Srba i Albanaca. Mi smo nudili kompromisna rešenja, jer znamo koliko je Albancima potrebna voda, mi smo želeli da se po tom putanju dogovaramo", kazao je Vučić.\nVučić je kazao da očekuje da sve protekne mirno i da , kako je rekao, "ukaže svima koliko su značajne Gazivode, ne samo za Srbe već i za Albance".\nPredsednik Srbije je najavio i da će u nedelju biti na skupu u Kosovskoj Mitrovici od 12 sati, i pozvao sve da prisustvuju tom događaju.\nOn je napomenuo da "niko nikoga ne tera da prisustvuje tom skupu".\n"Strašno me pogađa da ljudi ne znaju kakvo je raspoloženje u Srbiji, da kao neko primorava ljude da dođu na taj skup. Ne mora niko da dođe, a dobrodošao je svako", kazao je Vučić.\n"Ali to ne znači da ćemo prekinuti dijalog. Ne možete da birate s kim ćete razgovarati. Razgovarate sa onima s kojima niste prijatelji, s prijateljima se slažete", kazao je.\nKako je rekao, dijalog će biti nastavljen, ali "ne u ono vreme kada su najavili iz EU", jer će, kako je rekao, tada biti u poseti Kini.\n"Ali ćemo nastaviti da pregovaramo, jer je ključno sačuvati mir", rekao je Vučić.\n"Moja namera od početka je bila ne da huškam Srbe, već da se ponašam odgovorno i ozbiljno i da se borim za rešenje problema u sukobu sa Albancima", izjavio je predsednik Srbije.\n"Protekli dani bili teški"\nGovoreći o briselskim pregovorima i činjenici da danas nije hteo da razgovara sa prištinskom delegacijom, Vučić je rekao da je u Brisel otišao u "teškoj atmosferi".\n"Sve je krenulo neviđenim pritiscima na poslanike Srpske liste, a onda nastavljeno pritiscima na rukovodstvo Srbije da se podrži Fatmir Ljimaj. Poslanici Srpske liste nisu to želeli...Ja ovde imam mali deo dosijea, čovek je optužen za razne zločine protiv Srba", rekao je predsednik Srbije.\n"To je bila ta destabilizacija o kojoj su govorili. Srbi su krivi jer imaju svoj mozak i žele da glasaju po sopstvenoj volji", dodao je.\nOnda smo, kako je rekao, imali situaciju sa Markom Đurićem, kome nije dozvoljen ulazak na Kosovo, a zatim i izjave sa albanske strane, kada su "počeli da prete hapšenjima, maltretiranjima i uvredama".\n"Daleko od rešenja za Kosovo"\n"Voleo bih da smo bliže, ali nismo. Ima to i spoljnopolitičke razloge, kao i odnose Srba i Albanaca... A tek ako imate jasno protivljenje velikih svetskih sila, a i dalje ga imate, jasno i nedvosmisleno protivljenje“, kazao je.\n"Sve drugo je približavanje kraja i za jedne i druge", dodao je.\n"Želimo mir i saradnju, a nadam se u godinama koje dolaze da ćemo moći da izgradimo i prijateljstvo", kazao je.\n"Nije ni u albanskom interesu da pokušavaju da ponove nešto kao sa Markom Đurićem. Ja mogu da vam kažem da se to neće desiti", zaključio je Vučić.\nTagovi: Aleksandar Vučić , Kosovo , briselski dijalog\nBotovi rade u 3 smene.\nda-- m ?\nSamo gledajte pink